PARTEA OFICIALĂ 


ÎNDRUMĂRI BISERICEŞTI 
PENTRU STAREA DE ALERTĂ 


În contextul prelungirii stării de alertă, de către autorităţi, începând cu data de 16 august 2020, 
Cancelaria Sfântului Sinod a transmis următorul document: 

Întrucât nu au fost aduse noutăţi în ceea ce priveşte viaţa religioasă, Patriarhia Română reamintește 
următoarele îndrumări, date în 17 iunie a.c. și reluate în 17 iulie a.c., privind participarea credincioşilor la 
sfintele slujbe în interiorul şi în exteriorul lăcaşurilor de cult: 


|. Accesul credincioşilor în lăcaşurile de cult 

1. Sfânta Liturghie şi celelalte slujbe liturgice din timpul săptămânii, din duminici şi sărbători, se 
săvârşesc în interiorul bisericii, accesul realizându-se în așa fel încât între credincioși să fie o distanţă de 
2 m în orice direcţie (4 mp pentru fiecare credincios). Dacă numărul credincioşilor este mai mare decât 
spaţiul interior disponibil, ceilalţi credincioşi vor asculta slujba stând în exteriorul bisericii, slujba fiind 
transmisă la difuzoare sau clericii vor săvârşi slujba în aer liber (în curtea bisericii). 

2. Pentru credincioşii care urmăresc slujba în exteriorul bisericii, distanţa între ei va fi de 1,5 m în orice 
direcț 

3. În interiorul bisericii, folosirea măştilor de protecţie este obligatorie pentru toţi participanţii la 
slujbe, cu excepția slujitorilor bisericeşti care rostesc rugăciuni, predică sau cântă la strană. 

4. Lăcaşurile de cult vor fi deschise zilnic credincioșilor pe întreaga perioadă a săptămânii, astfel încât 
preoţii slujitori să poată răspunde tuturor solicitărilor credincioşilor privind Spovedania, Împărtășania 

individuală și citirea unor rugăciuni pentru diferite trebuinţe. Astfel, se va evita aglomeraţia credincioşilor 
la slujbele de sâmbătă şi duminică. 

5. Persoanele care au acces în biserică, pentru rugăciune individuală şi Spovedanie, în afara perioadelor 
în care se desfăşoară slujbe în biserică, vor respecta distanţa de 2 m, așteptând pe un singur râ Distanţa 
de 2 m între două persoane urmează a fi respectată de la intrarea în biserică până la părăsirea ei. 

6. Persoanele având COVID - 19, persoanele care prezintă simptome de infecţie, persoanele aflate în 
carantină, precum şi persoanele care au avut contact cu o persoană infectată nu pot intra în biserică şi 
nici nu pot participa la vreo slujbă, acestea fiind rugate stăruitor să rămână acasă, pentru a nu răspândi 
boala. Însă, pot urmări slujbele acasă prin intermediul televiziunii sau internetului (online). Spovedirea şi 
Împărtăşirea acestor persoane se va face la domiciliu sau la spital, cu respectarea tuturor reglementărilor 
sanitare aplicabile. 

7. De asemenea, nu se permite accesul în lăcașul de cult persoanelor care prezintă simptome de 
infecție respiratorie (tuse, strănut, rinoree). 

8. Ordinea, disciplina, igiena și respectarea acestor măsuri vor fi asigurate prin angajaţi sau voluntari 
desemnaţi ai bisericii respective. 

9. Spovedania credincioșilor și citirea unor rugăciuni pentru aceştia în biserică se vor programa din 
timp, spre a evita aglomerările de persoane. Atât preotul duhovnic, cât și credinciosul care se spovedește 
vor utiliza mască de protecţie și vor menţine distanţa fizică sanitară de 2 m. Se recomandă, date fiind 
dimensiunile reduse ale majorităţii bisericilor și caracterul secret al Spovedaniei, ca în biserică să rămână 
doar preotul și penitentul. 

10. Credincioşii ortodocși români care nu pot participa fizic la slujbele Bisericii pot urmări Sfânta 
Liturghie şi celelalte slujbe liturgice oficiate în Catedrala Patriarhală la posturile TRINITAS TV şi Radio 
TRINITAS ale Patriarhiei Române sau prin posturile care preiau transmisia. 


II. Folosirea spaţiului liturgic 
11. La intrarea şi ieşirea din biserică să nu fie necesară atingerea/prinderea uşii cu mâna. Acolo unde 


este posibil, uşa de intrare trebuie să fie diferită de cea de ieșire, pentru a se evita intersectarea credincioș 

12. La intervale de patru ore, potrivit dispoziţiilor autorităților, lăcașul de cult urmează a fi bine aerisit. 

13. La intrarea în biserică, vor fi amplasate soluții de dezinfectare, iar fiecare credincios care intră în 
biserică îşi va dezinfecta mâinile. 

14. Până la normalizarea situaţiei, nu se vor organiza agape în biserică sau în spaţiile anexe ale 
acesteia, dar se pot distribui pachete cu hrană, ambalate igienic. 

15. La pangarul bisericii va sta o singură persoană care va purta mască de protecţie şi mănuşi. Se 
va evita contactul direct al acestei persoane cu credincioşii din biserică. Ca măsură de siguranţă (acolo 
unde locul destinat pangarului nu este un spaţiu închis), se recomandă montarea unui panou protector 
din plexiglas cu o deschizătură la partea inferioară. 

16. Pentru accesul la lumânărar, se va evita aglomerarea de persoane, prin păstrarea distanţei fizice 
de 2 m. 


III. Desfășurarea slujbelor, reguli pentru săvârşirea Sfintei Liturghii 
17. Obiectele liturgice folosite la slujbe se vor curăța înainte și după terminarea slujbelor, iar stranele și 


pardoseala vor fi, de asemenea, curățate. 
X 

18. Activitatea social-filantropică sau caritabilă a parohiilor şi mănăstirilor se va adapta la noile nevoi 
sociale şi medicale, respectiv sprijinirea persoanelor care nu se pot deplasa în vederea aprovizionării 
cu alimente sau medicamente, dar cu respectarea tuturor măsurilor de igienă şi protecţie stabilite de 
autorităţi. 

Măsurile prezente au ca scop să protejeze propria noastră sănătate şi sănătatea celor din jurul 
nostru. Viaţa şi sănătatea sunt daruri de la Dumnezeu, dar noi avem datoria de a le apăra și cultiva cu 
responsabilitate permanentă. 


Cancelaria Sfântului Sinod, 17 august 2020 

MEDITAŢII ÎN VREMEA BISERICILOR GOALE (Il) 


T DANIIL 
Episcopul Daciei Felix - Serbia 


Frântură de Spovedanie arhierească (după Apocalipsă 2-3): Mi-am părăsit dragostea cea dintâi, 
precum îngerul bisericii din Efes (Apocalipsă 2, 4), pentru dragostea lumii de acum, precum Dimas, care 
l-a părăsit pe Sfântul Apostol Pavel în Roma, ducându-se în Tesalonic (II Timotei 4, 10); pentru aceea 
Arhiereul cel veşnic a mișcat sfeşnicul meu din locul lui (Apocalipsă 2, 5), îngăduindu-mi să trec prin 
necazul cel de zece zile, precum îngerul bisericii din Smirna (Apocalipsă 2, 10). Poate că nu m-am ferit 
îndeajuns de învăţătura lui Balaam și de învăţătura nicolaiţilor, precum îngerul bisericii din Pergam 
(Apocalipsă 2, 14-15); nici nu m-am păzit cum se cuvine de proorocița mincinoasă lzabela, precum îngerul 
bisericii din Tiatira (Apocalipsă 2, 20-23), eu trebuind să urmez pilda Lidiei din Tiatira, cea convertită de 
Sfântul Apostol Pavel în cetatea Filipi din Macedonia (Faptele Apostolilor 16, 14-15). 

Nu mă aflu printre acei doar „câţiva oameni din Sardes care nu şi-au mânjit hainele lor”, învrednicindu- 
se să umble împreună cu Hristos „îmbrăcaţi în veşminte albe” (Apocalipsă 3, 4). Pentru aceea, Îl rog pe 
Cel ce este Ușa (loan 10, 7 şi 9), precum îngerul bisericii din Filadelfia, să-mi lase deschisă înainte-mi o 
ușă „pe care nimeni nu poate să o închidă”, deși am „putere mică” (Apocalipsă 3, 8) și să mă păzească „de 
ceasul ispitei ce va să vină peste toată lumea, ca să încerce pe cei ce locuiesc pe pământ” (Apocalipsă 3, 
10). Sunt căldicel, precum îngerul bisericii din Laodiceea, și chiar rece (!) și merit să fiu vărsat din gura Ta, 
Doamne (Apocalipsă 3, 16), pentru că sunt,ticălos și vrednic de plâns și sărac şi orb și gol” (Apocalipsă 3, 
17) şi n-am cu ce să cumpăr de la Tine -,„fără bani și fără plată” (Isaia 55, 1) — nici aur, nici veșminte albe, 
nici alifie pentru ochi (Apocalipsă 3, 18). De aceea, Tu, Doamne, Cel ce stai la uşă și baţi, ajută-mă prin 
harul Tău să-Ţi deschid, ca să intri la mine și să cinezi cu mine şi eu cu Tine, precum Sfinţii Luca și Cleopa 
în Emaus. (Luca 24, 29-31; Apocalipsă 3, 20). 

X 

Mărturisire la cumpănă de Triod și Penticostar: Îmbrăcaţi în sacul pocăinţei şi în cenușa smereniei 

regelui, psalmistului și proorocului David și ale necunoscutului împărat al Ninivei, de pe vremea 


I 

propovăduirii Sfântului prooroc lona, cădem în genunchi sub dumnezeiescul Omofor al Arhiereului 
Hristos, Mântuitorul nostru, mărturisindu-ne cu umilinţă, la sfârșit de Triod și început de Penticostar, în 
Sfânta Noapte de Înviere, cerând iertare, îndurare și dezlegare, de toate şi pentru toate. 

Ne mărturisim, pentru că în Duminica vameșului și a fariseului, n-am avut smerenia și rugăciunea 
celui dintâi, ci înfumurarea și dispreţuirea de aproapele, ale celui de-al doilea. 

Ne mărturisim, pentru că în Duminica fiului risipitor n-am plâns la râul Babilonului și, nevenindu-ne 
în fire, nu ne-am întors cu pocăință la Tatăl nostru Cel ceresc, ci ne-am mâniat și ne-am tulburat prin 
invidia, răutatea și neiubirea fratelui celui mai mare. 

Ne mărturisim, pentru că în Duminica Înfricoșătoarei Judecăţi nu ne-am cutremurat la citirea 
Evangheliei despărțirii pe veci a oilor de capre. 

Ne mărturisim, pentru că n-am plâns în Duminica Izgonirii lui Adam din Rai și nu ne-am dorit 
întoarcerea acolo de unde am fost izgoniți. 

Ne mărturisim, pentru că în Duminica Ortodoxiei n-am dovedit adevărată mărturisire, trăire și făptuire 
ortodoxă. 

Ne mărturisim, pentru că în Duminica Sfântului Grigorie Palama nu ne-am hotărât să ne nevoim mai 
mult cu Rugăciunea isihastă a minţii și a inimii, care ne poate învrednici de vederea luminii dumnezeiești 
necreate. 

Ne mărturisim, pentru că în Duminica Sfintei Cruci nu ne-am lepădat de noi înșine și nu ne-am luat, 
nici nu ne-am purtat crucea vieţii noastre, ci ne-am răzvrătit la orice răstignire și pătimire pentru Hristos 
și împreună cu Hristos. 

Ne mărturisim, pentru că în Duminica Sfântului loan Scărarul nu ne-am silit să urcăm măcar o treaptă 
pe scara cea duhovnicească a virtuţilor, după icoana Scării cerului de la Betel. 

Ne mărturisim, pentru că în Duminica Sfintei Maria Egipteanca nu ne-a învăluit nici o rază din lumina 
adevăratei pocăinţe, rugăciuni și trăire mistică ortodoxă. 

Ne mărturisim, pentru că în Sâmbăta lui Lazăr n-am plâns împreună cu Maria și Marta, n-am stat, 
precum Lazăr, împreună cu Hristos la Cina din Betania și nici nu ne-am adus vasul de alabastru cu mir de 
nard de mare preţ, ca să se umple casa vieţii noastre de mireasma mirului harului Duhului Sfânt 

Ne mărturisim, pentru că în Duminica Floriilor nu ne-am așternut hainele pe cale înaintea Celui ce 
este „Calea, Adevărul și Viaţa” și nici nu ne-am atârnat harfele în sălcii. 

Ne mărturisim, pentru că în Săptămâna Patimilor am fost smochin neroditor și n-am plâns precum 
femeia păcătoasă, nici n-am adus ulciorul cu apa lacrimilor la Cina cea de Taină; nu ne-am smerit spălând 
picioarele aproapelui nostru și nu ne-am plecat capul pe pieptul Mântuitorului, precum ucenicul lubirii. 

Ne mărturisim, pentru că n-am privegheat și nu ne-am rugat împreună cu Hristos în grădina 
Ghetsimani, pentru că n-am răbdat nici măcar o lovitură de trestie, pentru că adeseori am apăsat cunună 
de spini pe capul aproapelui nostru și mai ales pentru faptul că n-am rămas statornici lângă Hristos şi 
Crucea Lui, precum Sfântul loan Evanghelistul, ci ne-am lepădat adeseori precum Petru, dar n-am plâns 
niciodată cu amar precum el. 

Ne mărturisim, pentru că întunericul de trei ceasuri de pe Golgota nu ne-a luminat mintea și inima, 
catapeteasma sufletului nostru nu s-a sfâşiat, iar cutremurul de pământ al Răstignirii Domnului nu ne-a 
mișcat. 

Ne mărturisim, pentru că n-am mărturisit cu adevărat credinţa sutașului de pe Golgota, nici n-am 
cerut de la Pilat trupul lui lisus și de la arhierei și preoţi Trupul și Sângele Domnului. 

Ne mărturisim, pentru că nu i-am oferit lui Hristos mormântul nostru cel nou săpat în stâncă și n-am 
ajutat pe losif din Arimateea și pe Nicodim la Pogorârea Lui de pe Cruce și la Prohodirea Domnului. 

Ne mărturisim, pentru că în Sâmbăta Paştilor nu ne-am odihnit sufleteşte„după lege”, iar în Dimineaţa 
Învierii n-am alergat în grabă, pe când răsărea soarele şi învia Soarele Dreptăţii, la Mormântul Domnului, 
precum Sfintele femei Mironosiţe, cu iubire, cu miresme și cu lacrimi, și împreună cu Sfinţii Apostoli 
Petru și loan. 

Ne mărturisim, pentru că ani de-a rândul ne-am bucurat mai mult lumește decât duhovnicește de 
Praznicul Învierii Domnului, zicând „Hristos a înviat!” doar din gură, şi răspunzând „Adevărat a înviat!” 
doar din vârful limbii. 

Ne mărturisim, pentru că în Seara Învierii n-am mers împreună cu Hristos Cel Înviat pe drumul spre 
Emaus, ci adeseori ni s-a părut c-am obosit pe drum, ne-am întors din drum sau am rătăcit de la drum; iar 
de vom fi ajuns la capătul drumului, nu L-am rugat niciodată stăruitor pe Domnul să rămână pe veci cu 


4 Învierea 


noi, de aceea nu ne-am cuminecat la Cina din Emaus, nici nu ni s-au deschis vreodată cu adevărat ochii 
să-L vedem și nici mintea ca să înţelegem Scripturile și n-am gustat vreodată cu adevărat din fagurul de 
miere al Sfintelor Paşti. 

Ne mărturisim, pentru că în toată Săptămâna Luminată și în toată perioada Penticostarului și chiar 
a Octoihului, am stat mai mereu cu uşile încuiate, „de frica iudeilor”, pacea şi lumina Învierii lui Hristos 
neînvăluindu-ne cu adevărat și deplin străfundurile și subteranele întunecate ale sufletului nostru. 

Ne mărturisim, pentru că niciodată n-am zis cu adevărat „Domnul meu și Dumnezeul meu!” precum 
Toma și niciodată nu ne-am aruncat în valuri, precum Petru, ca să ajungem mai curând la Hristos cel 
Înviat, Cel ce ne aşteaptă pe ţărmul veșnic al Tiberiadei, mărturisindu-l, că EI, care ştie toate, ştie că Îl 
iubim și că nimic nu ne va despărţi de dragostea Lui. 

Primeşte Doamne această mărturisire a noastră, a celor ce suntem „îmbrăcaţi în sac” de pocăință, la 
Sărbătoarea Sfintelor Paști din anul acesta și la cumpăna celor doi măslini roditori — Triod și Penticostar 
- şi a celor două sfeșnice aprinse în Calendarul bisericesc ortodox - Săptămâna Patimilor și Săptămâna 
Luminată -, „care stau înaintea Domnului pământului” (cf. Apocalipsă 11, 3-4). 

X 


Inspiraţie în cuvântul sutașului din Evanghelie: „Și eu am sub mine ostași și-i spun acestuia: Du-te, 
şi se duce; și celuilalt: Vino, şi vine; și slugii mele: Fă aceasta, și face”. (Matei 8, 9). 

„Du-te” - l-a spus Dumnezeu lui Avraam ca să jertfească pe Isaac pe muntele Moria; lui Moise la rugul 
aprins, să meargă să elibereze pe Israel din robia egipteană; Sfântului Ilie să meargă la pârâul Cherit, iar 
mai apoi în Sarepta Sidonului; lui Anania din Damasc, să-l caute pe Saul din Tars, pe Uliţa care se cheamă 
„Dreaptă”. 

„Vino” - l-a zis Dumnezeu lui Avraam la chemarea din Ur și Haran, în Canaan; a zis Mântuitorul Hristos 
pe ţărmul mării Galileii, la chemarea celor dintâi patru ucenici: Petru și Andrei, lacob şi loan. „Vino” i-a 
zis Mântuitorul lisus Hristos lui Levi — Matei, chemându-l de la vamă să-l urmeze Lui; și lui Petru, după 
Înviere, la Arătarea de pe ţărmul mării Tiberiadei, cu care se încheie Sfânta Evanghelie de la loan. 

„Fă aceasta” — l-a zis Dumnezeu lui Noe ca să facă corabia de pe vremea potopului; i-a zis Dumnezeu 
lui Moise ca să facă cortul sfânt, după chipul arătat pe munte, cu toate ale sale, și mai apoi Şarpele de 
aramă; precum și lui Solomon, ca să zidească templul sfânt din lerusalim. 

Cel mai înficoșător „Du-te” - „Duceţi-vă..., va fi rostit de către Dreptul Judecător, către capele de-a 
stânga, la Judecata de Apoi; iar cel mai minunat „Vino” - „Veniţi.., va fi rostit de către Acelaș Drept 
Judecător, către oile cele de-a dreapta (Matei 25, 34 şi 41). Atunci se va împlini cu adevărat cuvântul 
binecredinciosului sutaş. 


X 


Catedrala Duminicii Apocalipsei: Ctitorită de către Însuşi lisus Hristos Fiul lui Dumnezeu, pe Crucea 
Golgotei și la Cincizecime, Catedrala Duminicii Apocalipsei are drept temelii cele douăsprezece pietre 
de temelie ale cetăţii sfinte a Noului lerusalim, cu cele douăsprezece nume ale celor doisprezece Sfinţi 
Apostoli ai Mielului (Apocalipsă 21, 14). Catedrala Apocalipsei are douăsprezece porţi, cu cei doisprezece 
îngeri şi cu numele celor douăsprezece seminţii ale fiilor lui Israel, scrise deasupra lor (Apocalipsă 21, 12). 
Catedrala Duminicii Apocalipsei are drept ferestre biblice, fereastra de la corabia lui Noe (Facere 8, 6), 
fereastra casei lui Rahab din lerihon (losua 2, 18), „ferestrele cerului” din cuvintele slujitorului regelui 
Samariei, din vremea foametei, din zilele proorocului Elisei (IV Regi 7, 2), fereastra proorocului Daniel din 
Babilon (Daniel 6, 11), fereastra lui Eutih din Troa (Faptele Apostolilor 20, 9) şi fereastra izbăvirii Sfântului 
Apostol Pavel din Damasc (Il Corinteni 12, 33). Stâlpii Catedralei Duminicii Apocalipsei sunt lachin și 
Booz de la templul sfânt (III Regi 7, 21) și Sfinţii Apostoli Petru, lacob și loan, „care sunt priviţi ca stâlpi”, 
după cuvintele Sfântului Apostol Pavel (Galateni 2, 9). Catedrala Duminicii Apocalipsei este luminată de 
cele șapte sfeșnice de aur de la începuturile Apocalipsei (Apocalipsă 1, 12). 

Clopotele Catedralei Duminicii Apocalipsei sunt cele șapte trâmbiţe ale preoţilor de la lerihon (losua 
6, 4) şi cele șapte trâmbiţe ale celor șapte îngeri din Apocalipsă (Apocalipsă 8, 2 și 6). Cei douăzeci și patru 
de bătrâni din Apocalipsă, îmbrăcaţi în haine albe și purtând pe capetele lor cununi de aur” (Apocalipsă 
4, 4), alcătuiesc soborul cinstiţilor și sfinţiţilor slujitori din Catedrala Duminicii Apocalipsei, dimpreună 
cu îngerii celor șapte Biserici din Asia (Apocalipsă 1, 20), iar psalţii şi protopsalţii Liturghiei cosmice 
săvârşită neîncetat în Catedrala Duminicii Apocalipsei sunt serafimii cei cu câte șase aripi din vedenia 
Sfântului prooroc Isaia, care cântă neîncetat: „Sfânt, Sfânt, Sfânt Domnul Savaot, plin este tot pământul 

de mărirea Lui!” (Isaia 6, 3), îngerii din Noaptea Nașterii Domnului, care înalţă imnul:„Mărire întru cei de 
sus Lui Dumnezeu și pe pământ pace, între oameni bunăvoire!” (Luca 2, 14) și cele patru făpturi vii din 
Apocalipsă, „având fiecare dintre ele câte șase aripi, (şi fiind) pline de ochi, de jur împrejur și pe dinăuntru, 
şi (care) odihnă nu au ziua și noaptea, zicând: Sfânt, Sfânt, Sfânt Domnul Dumnezeu, Atotţiitorul, Cel ce 
era şi Cel ce este și Cel ce vine” (Apocalipsă 4, 6 şi 8). Credincioșii şi ortodocşii din Catedrala Duminicii 
Apocalipsei sunt „mulţimea multă, pe care nimeni nu putea s-o numere, din tot neamul și seminţiile și 
popoarele și limbile, stând înaintea tronului și înaintea Mielului, îmbrăcaţi în veșminte albe și având în 
mână ramuri de finic. Și mulţimea striga (și strigă!) cu glas mare, zicând:„Mântuirea este de la Dumnezeul 
nostru, Care şade pe tron, şi de la Mielul”. (Apocalipsă 7, 9-10). 

Treptele Catedralei Duminicii Apocalipsei sunt „Cântările treptelor” din Psalmii lui David, iar ușa 
Catedralei este Hristos —,„Ușa oilor” (loan 10, 7). Candelele aprinse de dinaintea lconostasului cu icoanele 
Revelaţiei dumnezeiești din Catedrala Duminicii Apocalipsei, sunt candelele fecioarelor celor înțelepte, 
iar Tronul Arhieresc este, tronul slavei Sale” ca Drept Judecător (Matei 25, 31). Crucea Golgotei din,„Sfânta 
Sfintelor” Catedralei Duminicii Apocalipsei, este și „Semnul Fiului Omului” (Matei 24, 30) de deasupra 
bolţii bizantine a Catedralei, iar fulgerul Parusiei Domnului (Matei 24, 27), este focul pogorât din cer pe 
Carmelul Catedralei. Vasul de alabastru cu mir de nard de mare preţ este credinţa și dragostea creștinilor 
faţă de Hristos, scăldat în lacrimile rugăciunilor şi pocăinţei lor. În Catedrala Duminicii Apocalipsei 
contemplăm atât potirul de argint al lui losif, cât și potirul cu rouă al lui Ghedeon, dar și paharul rugăciunii 
Domnului din grădina Ghetsimani. Iconostasul Catedralei Duminicii Apocalipsei este transfigurat de 
Schimbarea la Faţă a Domnului, sfeşnicul cel mare este Învierea Lui, iar ploaia şi binecuvântarea cerului 
sunt limbile de foc ale Duhului Sfânt de la Rusalii. De-a dreapta și de-a stânga Catedralei străjuiesc cei 
doi stejari biblici: stejarul Teofaniei de la Mamvri și stejarul Anghelofaniei de la Ofra, iar la intrarea în 
Catedrală crește dudul lui Zaheu, „pentru cei mici de statură” (cf. Luca 19, 3). Epicleza epiclezelor din 
Catedrala Duminicii Apocalipsei stă sub pecetea necunoscută a celor șapte tunete (Apocalipsă 10, 3-4), 
iar Predica predicilor din Catedrala Duminicii Apocalipsei este rostită de către îngerul Domnului, „care 
zboară prin mijlocul cerului, având să binevestească Evanghelia veșnică celor ce locuiesc pe pământ 
şi la tot neamul şi seminţia şi limba şi poporul, zicând cu glas puternic: Temeţi-vă de Dumnezeu și daţi 
Lui slavă, că a venit ceasul judecății Lui, și vă închinaţi Celui ce a făcut cerul şi pământul și marea și 
izvoarele apelor” (Apocalipsă 14, 6-7). Catedrala Duminicii Apocalipsei pluteşte în veci pe apele râului 
vieţii, „limpede cum e cristalul” (Apocalipsă 22, 1). 


X 


„Am fost în duh în zi de Duminică...” (Apocalipsă 1, 10): Sfântul apostol și evanghelist loan a fost 
în Duh în sfânta zi de Duminică a primirii revelaţiei Apocalipsei din însula Patmos; Enoh a fost în Duh 
în ziua sfântă a Duminicii celor două sute de ani neîntrerupţi a umblării lui cu Dumnezeu; Noe a fost în 
Duh în ziua de Duminică a celor o sută de ani cât a lucrat la corabia de pe vremea potopului; patriarhul 
Avraam a fost în Duh în ziua de Duminică a revelaţiei de la stejarul Mamvri; Moise a fost în Duh în ziua de 
Duminică a revelaţiei rugului aprins din Sinai; Samuel a fost în Duh în zi de Duminică a nopţii chemării 
din cortul sfânt; Solomon a fost în Duh în ziua de Duminică a rostirii rugăciunii de la sfinţirea templului 
din lerusalim; Sfântul prooroc Ilie a fost în Duh în ziua de Duminică a pogorârii focului din cer pe Carmel, 
a revelaţiei de la Horeb și a înălțării sale la cer în carul cel de foc; proorocul Isaia a fost în Duh în ziua 
de Duminică a vedeniei serafimilor din templu; proorocul lezechiel a fost în Duh în ziua de Duminică a 
descoperirii carului heruvimilor de la râul Chebar; proorocul Daniel a fost în Duh în ziua de Duminică a 
revelaţiei „Celui Vechi de zile”; proorocul lona a fost în Duh în ziua de Duminică a propovăduirii în cetatea 
Ninive; proorocul Avacum a fost în Duh în ziua de Duminică a privegherii din turnul cel de veghe; Sfinţii 
Apostoli Petru, lacob și loan au fost în Duh în ziua de Duminică a Schimbării la Faţă a Domnului pe 
muntele Taborului; Sfinţii Apostoli au fost în Duh în ziua de Duminică a intrării prin ușile încuiate și 
a Arătării Domnului în Seara Învierii; Sfinţii ucenici Luca şi Cleopa au fost în Duh în zi de Duminică în 
seara aceleiași zile, pe drumul spre Emaus și la Cina din Emaus; Sfinţii Apostoli au fost în Duh în ziua de 
Duminică a Cincizecimii sau Pogorârii Duhului Sfânt; Sfântul arhidiacom Ștefan a fost în Duh în ziua de 
Duminică a revelaţiei din Sinedriu; Sfântul Apostol Pavel a fost în Duh în ziua de Duminică a desoperirii 
de pe drumul Damascului şi în ziua de Duminică a răpirii la al treilea cer; Sfântul Apostol și Evanghelist 
loan a fost în Duh în ziua de Duminică a revelaţiei din insula Patmos. 

CRÂMPEIE DIN COTIDIAN! 


RESURSELE FAMILIEI ÎN VREMEA PANDEMIEI 


Preot MIRCEA SZILAGYI 
Consilier eparhial 


Pandemia pe care încă o traversăm a influenţat decisiv societatea globală, prin perturbarea vieţii 
economice, sociale și profesionale, prin limitarea deplasării cetăţenilor şi prin impunerea unor măsuri de 
prevenire a răspândirii virusului COVID-19. Nu cred să fi rămas vreo parte a vieţii fiecăruia dintre noi care 
să nu fie marcat în vreun fel de schimbările induse de pandemie. Însă probabil că aspectul cel mai greu 
de suportat pentru mulți dintre noi îl reprezintă restricționarea deplasărilor în afara locuinţei şi distanțarea 
socială. 

Toate aceste limitări au forţat pe cei mai mulţi oameni la petrecerea timpului acasă, în familie. Mulţi 
semeni de ai noștri s-au bucurat că au avut posibilitatea, chiar forţată de împrejurări, de a sta mai mult acasă, 
cu cei dragi. Am avut ocazia de a ne reapropia sufletește de ceilalţi membri ai familiei, de a împărtăși unii cu 
alții gândurile, preocupările și speranţele, dar şi de a ne ruga împreună pentru a ne întări în credinţă, nădejde 
şi dragoste creştinească. 

Însă, deşi poate părea paradoxal, această petrecere prelungită a timpului cu cei din familie, a fost percepută 
de mulţi semeni ca o perioadă solicitantă, obositoare și chiar de chin! Bineînţeles, această percepție a fost 
alimentată de schimbările bruște din ritmul vieţii familie noastre dar, s-a putut observa că adeseori, vechi 
conflicte nerezolvate dintre soți sau dintre generaţiile diferite care alcătuiesc familia noastră extinsă, au 
ieșit la suprafață. Unii părinţi au fost nevoiţi să suporte la propriu, după cum remarcau în mod anecdotic 
unii, consecinţele educaţiei, creşterii și valorilor pe care le-au indus copiilor lor. Tot acum a ieșit la suprafață 
înstrăinarea pe care membrii aceleiaşi familii au dezvoltat-o între ei, răceala și indisponibilitatea emoţională 
pentru celălalt și, mai ales, lipsa unei viziuni comune asupra vieţii care izvorăște din credinţa creștină comună 
împărtășită și exercitată în viaţa personală. S-a văzut foarte limpede cu acest prilej că lipsa timpului petrecut 
împreună în activități comune, a contactului nemijlocit cu ceilalți membri ai familiei, a împreună-rugăciunii 
şi a unui ritm comun de viaţă (punctat de zilele de post și de sărbătoare) lasă urme nedorite în viaţa noastră. 
S-a mai observat și că formele superficiale de petrecere a timpului liber cum ar fi vizionarea programelor 

1 Reluăm, începând cu acest număr, o rubrică a revistei care era permanentă în anii de demult ai foii eparhiale „Învierea” 

TV, navigarea pe internet (timpul petrecut „pe ecrane”) nu ţin locul unei relaţii autentice și împlinitoare între 
membrii aceleiași familii. 

În faţa acestor fapte, resimnţite într-o măsură mai mică sau mai mare de toţi cei care locuiesc cu familia 
lor, ne punem întrebare firească ce este de făcut. Încotro să ne îndreptăm, de unde să începem „repararea” 
familiilor noastre avariate? 

Deși poate părea neobișnuit, cred că primul pas este să admitem situația reală în care ne aflăm, să 
nu încercăm să cosmetizăm, să minimalizăm starea reală a lucrurilor. Să zăbovim în această suferință și 
neîmplinire, să o simţim în toată adâncimea ei şi să ne întrebăm în ce măsură am contribuit la apariţia și la 
dezvoltarea ei. De câte ori am preferat să ne petrecem timpul care ar fi trebuit dăruit copiilor sau soțiilor și 
soților noștri navigând în neştire şi fără niciun folos real pe internet sau pe rețelele de socializare? Poate că 
am risipit resursele financiare ale familiei pe obiecte sau gadget-uri inutile și am neglijat educaţia copiilor 
sau îngrijirea sănătăţii noastre. E posibil să fi dezvoltat dependențe care acum își cer tributul. Atunci când 
membrii familiei nu trăiesc în comuniune familială, când nu se conectează unii cu alţii, se „conectează” cu 
obiecte, cu lucruri şi dezvoltă dependențe în raport cu obiecte, substanţe, obiceiuri. 

Poate am cultivat prietenii și tovărăşii toxice al căror numitor comun era doar căutarea unor plăceri sau 
urmărirea conjuncturală a unor interese înguste, egoiste. Scara valorilor din viaţa noastră s-a răsturnat când 
credinţa noastră și trăirea ei în viața de zi cu zi a fost diminuată sau chiar înlăturată în favoarea tuturor celor 
amintite mai sus, sau a altora ca ele. 

În al doilea rând este recomandabil să facem tot mai mult loc în vieţile noastre relaţiilor semnificative, 
substanţiale, și de calitate cu cei din familie. Poate că nu suntem întotdeauna încântați de toate aspectele 
personalităţii celorlalți membri ai familie. Ceilalţi se schimbă - și noi o dată cu ei. Relaţiile pot fi îmbunătăţite. 
Adeseori șansa celuilalt de a sesiza și schimba ceva din comportamentul lui este oferită exact de către relaţia 
cu noi, de disponibilitatea noastră de a-l accepta și iubi necondiţionat, deplin, aşa cum ne îndeamnă Hristos 
(loan 13, 34). De unde să deprindă copiii noştri un model de vieţuire creștinească dacă nu de la părinţi, 
conștienți fiind că cei mici se iau după faptele noastre și nu după vorbele noastre (și uneori chiar sancţionează 
discrepanţele existente între cele două). 

În al treilea rând este recomandabil să învăţăm să iertăm. Cine a experimentat dragostea lui Dumnezeu, 
dăruită printr-o iertare deplină, are un punct de reper în trăirea a ceea ce Hristos ne cheamă să revărsăm 
peste sufletele celor care ne-au greșit în vreun fel. lertarea vindecă, despovărează și transformă. lertarea face 
minuni și în sufletul celui care iartă dar şi a celui care este iertat. 

În al patrulea rând, să apelăm la credinţa și convingerile noastre creştin ortodoxe care, deplin asumate, 
oferă o extraordinară putere de iertare și vindecare sufletească. Cultivarea credinței noastre prin rugăciune 
şi citirea Sfintei Scripturi dar şi prin discutarea concluziilor trase din cele aflate are darul de a ne apropia 
de cei din casă, mai ales de copii care descoperă credinţa în Dumnezeu și prin reperele pe care noi le 
oferim. Însă pentru a nu rămâne un exerciţiu pur cognitiv, intelectual, credinţa se exprimă în familie prin 
rugăciune comună și, când situaţia o permite, prin participarea la slujbele Bisericii. Soții pot crea legături 
sigure de atașament prin mărturisirea gândurilor și trăirilor interioare, prin experiențe emoţional-afective 
de intimitate sufletească care, după modelul oferit de apropierea și comuniunea marilor sfinţi și cuvioși cu 
Dumnezeu în Duhul Sfânt. Vulnerabilizarea emoţională, când are loc într-un mediu sigur, în faţa soţului sau 
soţiei cu care există o legătură de iubire binecuvântată de Dumnezeu, este o sursă de putere sufletească, de 
ancorare relațională care oferă resurse de stabilitate în vremuri de izolare socială, de restrângere a activităţii 
profesionale şi de nesiguranţă ca și cele pe care le traversăm cu toţii în vremea acestei pandemii. 

Provocările pe care pandemia le ridică în faţa membrilor Bisericii noastre este una fără precedent, și este 
o fericită şi binecuvântată „coincidenţă” că Sfântul Sinod al Bisericii Ortodoxe Române, inspirat de Duhul 
Sfânt, a decis încă din 2018, ca anul 2020 să fie declarat „Anul omagial al pastoraţiei părinţilor şi copiilor”, 
cu un accent deosebit pe darurile pe care familia creștină le-a adus societăţii și pe resursele pe care familia 
creştină asumată le deţine pentru a înfrunta și a se întări în ispitele pe care veacul le aruncă în calea ei. 
Pandemia de acum este un prilej de a ne maturiza și aprofunda credinţa, de a ne accesa resursele interioare 
şi interpersonale şi de a reafirma modelul familial creștin. Pentru cei care se plâng de corvoada petrecerii 
unui timp prea lung în familie, modelul familial creștin, binecuvântat de Dumnezeu, susținut prin pastorația 
Bisericii, poate fi un reper extrem de necesar. O societate speriată și descurajată de actuala pandemie se 
poate regăsi pe sine prin onorarea modelului familial creștin și prin încurajarea implementării acestui model 
în textura societății contemporane. 

MAICA DOMNULUI ÎN VIAŢA ŞI ÎNVĂŢĂTURILE 
SFÂNTULUI PAISIE AGHIORITUL 


Cine este Sfântul Paisie Aghioritul! 

Starețul Paisie, după numele 
său de mirean Arsenie Eznepidis, 
s-a născut în Farasa Capadociei — 
Asia Mică, la 25 iulie 1924, de ziua 
adormirii Sfintei și Dreptei Ana, din 
părinţi evlavioşi. Tatăl său se numea 
Prodromos și era conducătorul 
locuitorilor Farasei. Pe mama sa 
o chema Evloghia (mai târziu, în 
Koniţa, o strigau Evlampia). 

În Farasa, pe 7 august 1924, cu 
puţină vreme înainte de plecarea 
lor înspre Grecia (odată cu schimbul 
de populaţie de după primul război 
mondial), a fost botezat de către 
Sfântul Arsenie Capadocianul?, 
care i-a pus la botez numele său. 
Pe 14  septembrie1924 părinţii 
lui ajunseră în portul Pireu. După 
ce au trecut prin multe greutăţi 
şi neajunsuri, zăbovind o scurtă 
vreme și în Corfu, s-au stabilit în 
Koniţa, unde micul Arsenie a termi- 
nat școala primară. Până să meargă 
în armată, a lucrat ca tâmplar. 

În 1945 s-a înrolat în armată, 
unde s-a distins prin integritatea 
caracterului său, prin spiritul 
de sacrificiu, prin vitejie și prin 
însemnatul prinos de jertfă adus 
patriei, pe durata acţiunilor militare 
din timpului războiului civil. A fost 
lăsat la vatră în anul 1950. 

După îndeplinirea serviciului mil- 
itar, a vizitat Sfântul Munte, dar nu a 


Preot lect. dr. MARIUS FLORESCU 
Facultatea de Litere, Istorie şi Teologie 

putut rămâne aici. Revine şi se stabileşte definitiv în Athos (la Sfânta Mănăstire Esfigmenu) în 1953. 
Acolo, în 1954, a fost făcut rasofor şi a luat numele de Averchie. În 1956, din pricina unor felurite situaţii, 


1 Sfântul Cuvios Paisie Aghioritul. Viaţa, Slujba, Paraclisul și Acatistul, Editura Egumeniţa, Galaţi, 2018, pp. 76-77 
2 Mai târziu Sfântul Paisie a depus în biserica mănăstirii de la Suroti capul acestui Sfânt, acolo unde se află și astăzi 

a fost silit să plece de la această mănăstire, cu binecuvântarea părintelui său duhovnicesc și să meargă 
la Sfânta Mănăstire Filotheu, unde viețuia ca monah și un unchi de-al său. 

Pe 3 martie 1957, starețul lui l-a călugărit, dându-i schima mică, deodată cu numele de Paisie, în 
cinstea Mitropolitului Paisie al II-lea Cezareanul, cu care era şi compatriot. În 1958 se mută la Sfânta 
Mănăstire a Naşterii Maicii Domnului, la Stomio - Koniţa, unde a rămas până în 1962. Prezenţa lui aici 
a fost binefăcătoare pentru întreaga regiune. În 1962, a plecat în peninsula Sinai şi a locuit la Chilia 
Sfinţilor Galaction şi Epistimia. În 1964, a revenit la Sfântul Munte şi s-a stabilit la Schitul Ivironului, 
la Chilia Sfinţilor Arhangheli. Atunci s-a legat și mai mult duhovnicește de sfântul stareţ Tihon, rus 
de neam, care se nevoia la Chilia Cinstita Cruce a Sfintei Mănăstiri Stavronikita. Acesta i-a dat schima 
mare la 11 ianuarie 1966. 

În 1966, s-a îmbolnăvit şi a fost internat mai multe luni în Spitalul Papanicolau din Tesalonic, unde 
i-a fost extirpată o mare parte dintr-un plămân, din cauza existenţei unor complicaţii (dilataţie a bron- 
hiilor). Pe durata bolii l-au slujit surorile de la Mănăstirea Sfântului loan Evanghelistul și Teologul din 
Suroti, care în acea vreme încă nu erau călugăriţe. De atunci, simțind o mare recunoștință faţă de aceste 
surori, pentru sprijinul lor, s-a angajat să le ajute la însemnata lucrare duhovnicească pe care tocmai o 
începeau, ridicarea Sfintei Mănăstiri. Odată cu temeliile clădirilor, a pus și temeliile cele duhovnicești. 
Astfel, Starețul s-a legat mult de Mănăstirea Sfântului loan Teologul, pe care a iubit-o și pe care nu a 
părăsit-o nici după adormirea sa. 

Pe la sfârșitul lui 1967, s-a dus la Katunakia (Muntele Athos) și s-a stabilit la Chilia Sfântului Ipatie a 
Mănăstirii Marea Lavră. În 1968, a mers la Mănăstirea Stavronikita, unde a ajutat la trecerea acesteia 
de la viaţa idioritmică la cea chinovială, precum și la punerea bazelor duhovniceşti ale noii obști. Pe 10 
septembrie 1968 a adormit în Domnul duhovnicul Stareţului, cuviosul Tihon. L-a slujit în ultimele zile 
ale sale și, ascultându-i dorinţa, i-a urmat peste puţin timp (în 1 martie 1969) la Chilia Sfânta Cruce, 
unde a rămas până în 1979. În mai 1979, s-a înscris ca monah aparţinând de Sfânta Mănăstire Cutlu- 
muș și a preluat Chilia Nașterii Maicii Domnului - Panaguda, locul pe unde au trecut și au primit ajutor 
mii de suflete. 

Cam de prin 1988, a început să aibă probleme cu intestinul. Hemoragia sporea, atât în cantitate, cât 
şi în frecvenţă, astfel încât în 1993 starea lui se înrăutățise mult. Situaţia a continuat până în octom- 
brie 1993. Pe 4 noiembrie/ 22 octombrie 1993, a ieșit pentru ultima oară din Sfântul Munte, pentru a fi 
prezent, ca de obicei, la privegherea sărbătorii Sfântului Arsenie (10 noiembrie), la Mănăstirea „Sfântul 
loan Evanghelistul” din Suroti. Acolo a rămas pentru puţin timp şi a hotărât să se întoarcă în Sfântul 
Munte. În vreme ce se pregătea de plecare, starea sănătăţii sale s-a înrăutățit brusc. | s-a descoperit o 
tumoare canceroasă la intestinul gros și s-a luat hotărârea de a fi operat pe data de 4 februarie 1994. 
A stat internat la Spitalul Theaghenio (Tesalonic) timp de 10 zile, după care a fost adus să se refacă la 
Mănăstirea Suroti. Însă starea sănătăţii sale s-a înrăutățit şi mai mult din cauza metastazelor localiza- 
te la ficat şi plămâni. Pe la sfârșitul lui iunie 1994, doctorii l-au anunţat că, omenește vorbind, îi mai 
rămăseseră cam două-trei săptămâni din viaţă. 

Pe 12 iulie 1994, la ora 11 noaptea, într-o zi de marţi, Starețul şi-a dat cuviosul lui suflet în mâinile 
Domnului. A adormit și a fost înmormântat la Sfânta Mănăstire a Sfântului loan Teologul de la Suroti 
(Tesalonic), potrivit dorinţei sale. Mormântul său a devenit un loc de pelerinaj pentru mulțimile care vin 
zilnic aici într-un șuvoi nesecat. 

Canonizarea sa a avut loc prin hotărârea Sfântului Sinod al Patriarhiei Constantinopolului în anul 
2015. 

Printre cuvintele rostite de Sfântul Paisie se numără şi cele 20 de fericiri, inspirate din Predica de pe 
Munte:. 

Permanent în viaţa şi în învăţăturile Sfântului Paisie este foarte prezentă Maica Domnului. 

X 

În învăţăturile pe care le dă unei surori care căuta sfat duhovnicesc, Sfântul Paisie îi spune: 

Chiar şi atunci când ești foarte obosită, să nu te întinzi pe pat fără să faci rugăciune. Să spui un „Sfinte 
Dumnezeule” și Psalmul 50, apoi să faci câteva rugăciuni către Măicuţa Domnului, care mereu e lângă noi. 


3 https://ro.orthodoxwiki.org/Paisie_ Aghioritul, accesat 02.04.2019 

Să săruţi icoana lui Hristos și a Maicii Domnului, să faci semnul crucii pe perna ta şi apoi să te culci. Să 
pui ceasul să sune cu o oră înainte de a pleca la muncă, ca să te scoli și să-ţi faci canonul. Este trebuinţă 
de silire, dar s-o simţi ca o necesitate, să te sileşti cu toată inima ta. 

x 

Un părinte duhovnicesc relatează un schimb de epistole între el şi Sfântul Paisie. 

În data de 5 ianuarie 1970 mi-a trimis o scrisoare în care îmi zicea că se roagă pentru mine pentru a 
mă lumina Dumnezeu și îmi dădea sfaturi duhovniceşti. Am mai primit încă două scrisori. M-am hotărât 
să-l vizitez încă o dată pe gheronda și i-am cerut să se roage pentru mine pentru a vedea mai clar dacă 
trebuie să devin preot căsătorit sau călugăr. Mi-a răspuns cu simplitate: „Acest lucru nu este greu! Vom 
merge la Maica Domnului, adică la icoana Maicii Domnului din chilia lui, și îi vom vorbi. Dar cum vom 
merge? Cu mâinile goale? Trebuie să-i aducem un dar”. S-a aplecat și a cules câteva flori, a făcut o mică 
legătură și a lăsat buchețelul în fața icoanei Maicii Domnului zicând: „Maicuţa noastră! Aceste floricele 
le-am adunat din grădina ta! Te rugăm să le primeşti ca din inima noastră, împreună cu lacrimile rugăci- 
unii noastre! În continuare s-a întors spre mine și a zis:„Vom face Paraclisul către Maica Domnului. Dar 
pentru că Domnul are nevoie urgentă de preoţi, ne vom grăbi. Nu vom cânta paraclisul, ci eu o voi striga, 
o voi striga prin rugăciune, ca să intervină repede. Tu stai în faţa icoanei! Nu te vei întoarce să mă priveşti. 
Eu voi merge mai în spate şi de acolo mă voi ruga”. A început așadar paraclisul, în lacrimi neîncetate și 
strigând cu suspine cuvintele rugăciunii „Preasfântă Născătoare de Dumnezeu, mântuiește-ne pe noi!” 

După ce s-a terminat paraclisul, a venit aproape de mine şi mi-a zis: „Nu te tulbura! În şase luni, în- 
cepând de astăzi, Maica Domnului îţi va răspunde și-ți va spune ce trebuie să faci în viața ta. Te vei lăsa 
în mâinile ei, te vei ruga, te vei spovedi, vei merge la biserică, te vei împărtăși cu Trupul și Sângele Dom- 
nului și vei aștepta! Răspunsul va fi peste exact șase luni, nici o zi mai muult, nici mai puţin!” Am făcut ce 
mi-a zis şi după exact şase luni, seara, în jurul orei 22:00, un părinte duhovnicesc mi-a zis:,Știu problema 
ta şi îţi spun că pentru tine e mai bine să te călugărești”. l-am spus:,„Mulţumesc, pentru că îmi răspundeţi 


la ceea ce Sfântul Paisie mi-a zis în urmă cu șase luni”. Cu multă emoție, am luat decizia de a mă călugări. 
X 


Viaţa scrisă a Sfântului Paisie relatează că într-o zi, sfântul l-a văzut pe diavol la fereastra chiliei şi a 
început să se roage pentru ca diavolul să se smerească. Atunci diavolul, a intrat în chilie și a început să-l 
lovească cu un lemn. Sfântul a rugat-o pe Maica Domnului pentru el, și Maica Domnului i-a răspuns, nu 
prin cuvinte, ci prin prezenţa ei. A venit în chilie, l-a mângâiat, l-a ajutat și l-a umplut de bucurie duhovni- 
cească, păzindu-l ca o mamă (relatare a arhimandritului Metodie Alexiu, parohul Bisericii mitropolitane 
„Sfântul Grigorie Palama” din Tesalonic). 


Într-o convorbire duhovnicească a Sfântului Paisie cu fiii săi duhovnicești, Sfântului i-a fost adresată 
întrebarea: 

Gheronda, de ce Maica Domnului uneori îmi dă îndată ceea ce-i cer, iar alteori nu? 

- Atunci când avem nevoie, Maica Domnului ne răspunde îndată la rugăciune, iar când nu este 
neapărată trebuinţă, ne lasă ca să dobândim puţină bărbăţie. 

Odată, pe când eram la Mănăstirea Filotheu, un proiestos m-a trimis, îndată după privegherea Maicii 
Domnului, să duc o scrisoare la Mănăstirea Iviron. După aceea, trebuia să merg pe jos la arsanaua 
mănăstirii, să aştept un bătrânel care avea să vină cu corabia și să-l însoțesc până la mănăstirea noastră, 
care este la distanță de o oră și jumătate de mers pe jos. Eram după post și după priveghere. Pe atunci 
împărţeam postul Maicii Domnului în două. Până la Schimbarea la Față nu mâncam nimic, în ziua Schim- 
bării la Faţă mâncam. ȘI, iar după aceea, până la Adormirea Maicii Domnului nu mâncam iarăși nimic. 
Aşadar, am plecat îndată după priveghere și nici nu m-am gândit să iau puţin posmag cu mine. Am ajuns 
la Mănăstirea Iviron: am dat scrisoarea şi am coborât la arsana ca să aştept corabia. 

Trebuia să sosească în jur de ora patru după-amiază, însă acum întârzia să vină. Între timp m-a cuprins 
ameţeala. Puțin mai departe era o stivă de trunchiuri de copaci, ca stâlpii de telegraf. Văzând-o, mi-am 


4 http://ziarullumina.ro/cuviosul-paisie-aghioritul-om-al-iubirii-si-al-rugaciunii-neincetate-135308.html, accesat 03.04.2019 

spus în sinea mea:,„Să mă duc puţin mai încolo și să mă așez pe stivă, ca să nu mă vadă cineva şi să mă în- 
trebe ce am pățit”. 

Când m-am așezat, mi-a trecut prin minte un gând care-mi spunea să rostesc rugăciunea: „Preas- 
fântă Născătoare de Dumnezeu” cu şiragul de metanii. Dar îndată m-am împotrivit gândului și mi-am 
spus: „Ticălosule, pentru astfel de lucruri de nimic vrei să o deranjezi pe Maica Domnului?” Atunci am văzut 
înaintea mea un monah, care ţinea în mâini o pâine rotundă, două smochine și un ciorchine de struguri. 

„la acestea, mi-a spus, spre slava Preasfintei Născătoare de Dumnezeu”. Şi îndată a dispărut. Ei, atunci 
m-am topit, mi-au dat lacrimile, nici nu mi-a mai ars de mâncare. Ce Mamă este aceasta! Să se îngrijească 
şi de cele mai mici amănunte! Ştii ce înseamnă aceasta? 

X 

L-a întrebat odată pe Sfântul o soră de la mănăstirea Suroti: 

Gheronda, cum să ajung s-o iubesc pe Maica Domnului? 

-Să citeşti în fiecare zi Canoanele* ei. Ele te vor ajuta foarte mult s-o iubeşti pe Maica Domnului. Să 
vezi după aceea ce va face Maica Domnului! Îţi va da multă mângâiere. 

-Gheronda, Maica Stareţă mi-a spus că am trebuinţă de trezire. Ce îmi poate aprinde din nou râvna? 

-Să citeşti în fiecare zi un Canon din Theotokarion şi vei vedea că vei dobândi nobleţe. Fă aceasta ca 
pe un canon (n.r. -rugăciune de îndeplinit, primit de obicei de la duhovnic). Dacă nu poţi să citeşti un 
canon întreg, să citeşti primul tropar de la fiecare cântare şi podobiile care se află la sfârşitul canonului. 

-Gheronda, ca să mă ajut în rugăciune, pot să-mi rânduiesc o perioadă de timp în care să mă rog şi să 
nu mă opresc până ce nu trece acel timp? 

-În această perioadă poţi rosti Rugăciunea lui lisus, dar să faci între timp şi un Paraclis sau să citeş- 
ti Theotokarionul. 

-Gheronda, când să citesc Theotokarionul, seara sau dimineaţa? 

-Este mai bine să-l citeşti dimineaţa, astfel încât ceea ce ai citit să-ţi stăruie în minte toată ziua. Şi când 
eşti la ascultare poţi să întrerupi puţin lucrul şi să citeşti un Canon din Theotokarion. 

Theotokarionul ajută foarte mult. Încălzeşte inima, mişcă sufleteşte. Îmi aduc aminte de leromonahul 
Chiril, egumenul Mănăstirii Cutlumuş. Acesta, atunci când citea Theotokarionul, nu se putea opri din 
suspine şi lacrimi. Chiar şi un singur cuvânt din Theotokarion îţi poate schimba sufletul”. 

X 

Un cuvânt al Sfântului Paisie Aghioritul despre Maica Domnului: 

Orice lucru bun găseşte omul să spună despre Maica Domnului nu va putea să exprime măreţia ei. 
Prin ascultarea ei, Maica Domnului ne-a deschis nouă iarăşi Raiul, pe care îl închisese neascultarea Evei. 
Eva a rupt veriga care ne unea cu Dumnezeu şi a adus în lume întristare şi durere. Maica Domnului a 
unit iarăşi veriga şi a adus în lume bucuria Raiului. Ne-a unit cu Dumnezeu, de vreme ce Hristos este 
Dumnezeul-Om. 

Arhanghelul Gavriil a adus în lume vestea cea plină de bucurie, că oamenii datorită Maicii Domnu- 
lui au aflat „har înaintea lui Dumnezeu”. Maica Domnului se bucură, fiindcă S-a întrupat Cuvântul lui 
Dumnezeu şi ne-a izbăvit de păcat. Ne bucurăm şi noi, pentru că Maica Domnului ne-a scos cu „obrazul 
curat”. De aceea cântăm la Naşterea Domnului: „Pustia aduce lui Hristos ieslea, iar noi, oamenii, aducem pe 
Maica Lui, pe Preasfânta Născătoare de Dumnezeu”?. 

X 

lată acum o întâmplare minunată povestită de un părinte contemporan: 

Am mers la gheronda în septembrie 1977, într-o zi de luni, în ajunul Sfintei Cruci. Deși era foarte de 
dimineață când am bătut la ușă, gheronda mi-a deschis. Era foarte vesel și bine dispus. „A, ce bine c-ai 
venit, diacone', îmi spune, „că mâine e hram”. Veneau psalţi, se comandaseră și pești, dar le lipsea un di- 
acon. „Acum că ai venit tu, hramul o să iasă bine": Şi continua să facă glume de felul ăsta. Apoi mi-a spus: 
„Vei rămâne aici în seara aceasta" Ştiam că gheronda nu ţinea pe nimeni la el noaptea. Când am auzit 


5 Cuviosul Paisie Aghioritul, Cuvinte duhovnicești. Despre rugăciune, Editura Evanghelismos, București, 2013, pp. 86-87 

6 Theotokarion culegere de șaizeci și două de canoane către Preasfânta Născătoare de Dumnezeu, pe care le-a adu- 
nat Sfântul Nicodim Aghioritul din manuscrisele aflate în mănăstirile din Sfântul Munte şi pe care le-a editat în 1796 

7 Cuviosul Paisie Aghioritul, o.c., pp. 66-67 

8 Cuviosul Paisie Aghioritul, Cuvinte duhovniceşti. Patimi și virtuți, Ed. Evanghelismos, București, 2007, p. 299 

asta, am simţit că plutesc de bu- 
curie. 

Am mers la bisericuță, m-a 
pus să aranjez Sfânta Masă, am 
şters praful, am măturat holul și 
alte diferite treburi. În sinea mea 
simţeam o mare bucurie. La ami- 
ază ne-am dus să mâncăm. A fă- 
cut ceai, a adus pesmet și a scos 
nişte legume sălbatice din grădi- 
na sa. 

Am fost impresionat în tim- 
pul rugăciunii. Gheronda a rostit 
„Tatăl nostru." ridicându-și mâi- 
nile spre cer, cu atâta râvnă și 
evlavie, încât părea cu adevărat 
că stă de vorbă cu Dumnezeu. 
Pe urmă m-a dus la chilie, unde 
m-am odihnit vreo oră. Apoi am 
făcut Vecernia mică pe metanier. 

Când am încheiat, mi-a 
spus: „Acum, diacone, vom face 
priveghere pe metanier, iar mâine 
dimineață va veni un părinte să 
săvârșească Sfânta Liturghie. Ştii 
să faci rugăciuni pe metanier? 
"Îţi spun eu cum” şi mi-a făcut 
un program. Era un program 
înțelept, care să mă ajute să nu 
mă prindă somnul noaptea. Mi-a 
zis să număr pe un metanier de 
trei sute de noduri, spunând: 
„Doamne lisuse Hristoase, miluieș- 
te-mă'“Apoi să număr o sută către 
Maica Domnului, pentru cei vii. Și 
apoi trei sute către Hristos, pent- 
ru cei adormiţi; o sută către Maica 
Domnului, pentru cei adormiţi. O sută către Cinstita Cruce și pe urmă, trei sute cu „Slavă Ție, Dumnezeul 
nostru, slavă Ţie”. Era pentru prima oară când auzeam că se face aşa ceva. Mi-a explicat apoi că „rugăciu- 
nile pe metanier sunt doxologie. După ce termini, o iei de la început” 

„Dacă ai să auzi vreun zgomot, să nu te sperii. Pe aici umblă porci mistreți, șacali etc.”. M-a băgat în mic- 
ul său arhondaric, spunându-mi că aproape de miezul nopţii o să mă strige să mergem în biserică să 
citim rânduiala Sfintei Împărtășanii. Îl auzeam pe gheronda oftând adânc la răstimpuri. Din când în când 
bătea în perete și mă întreba:,„Ei, diacone, dormi? Ești bine?" 

La unu fără, după miezul nopţii ne-am dus în bisericuță. M-a așezat la singura strană care era acolo și 
mi-a dat o lumânare să citesc rânduiala Sfântei Împărtăşanii. Stând lângă mine, în stânga, a început să 
spună stihurile: „Slavă Ție, Dumnezeul nostru, slavă Ţie' De fiecare dată când spunea stihul îşi făcea cruce 
şi se apleca până jos. 

Când am ajuns la troparul „Marie, Maica lui Dumnezeu. ..”, îmi amintesc că numai până acolo am citit 
din tropar, căci după „Prea Sfântă Născătoare de Dumnezeu, mântuiește-ne” pe care l-a spus gheronda 
am simţit ceva... n-aş ştii să descriu ce anume, dar m-am oprit. Candela Maicii Domnului începuse să 

se legene, nu tare, ci egal, cu o mișcare amplă pe toată lăţimea icoanei, inundând de lumină toată bi- 
sericuţa. Vedeam fără lumănare și pe moment m-am gândit să o sting. 

M-am întors spre gheronda. L-am văzut că ţinea mâinile încrucișate pe piept, stând aplecat până jos. 
A înţeles că aș vrea să-l întreb și mi-a făcut semn să nu vorbesc. Am rămas la strană, iar gheronda stătea 
aplecat lângă mine. Simţeam atâta iubire şi evlavie pentru gheronda și mi se părea că mă aflu în rai. 

Am rămas în starea asta o jumătate de oră, o oră, nu pot știi precis. Nu știam ce să fac. Fără voia 
mea am continuat să citesc rânduiala Împărtășaniei, iar când am ajuns la rugăciunea „Din buze necu- 
rate...” încet-încet s-a stins mai întâi lumina și apoi candela a încetat să se legene. Am terminat rânduiala 
Împărtășaniei şi am ieșit afară din strană. M-a pus să stau pe un scăunel, iar el s-a aşezat tăcut pe un 
cufăr. După un timp, l-am întrebat: 

- Gheronda,ce s-a întâmplat? 

- Nimic 

- Cumnimic, candela se legăna şi a fost și lumina aceea! 

- Ceaivăzut? 

- Candela se legăna de la dreapta la stânga. 

- Numaiatâtai văzut? 

-  Șilumina. 

- Altceva? 

-  Nuam văzut nimic altceva (Dacă gheronda m-a întrebat astfel înseamnă că el a văzut mai mult). 

- Ei lasă, nu s-a întâmplat nimic. Nu ai auzit ce scrie în cărţi, că Maica Domnului cercetează toate 
chiliile monahilor ca să vadă ce face fiecare? Ei, a trecut și pe aici și a văzut doi smintiţi și a zis să ne salute și 
să-și legene candela. 

X 

Alte cugetări ale Sfântului Paisie despre Maica Domnului'": 

Cel care are multă evlavie la Maica Domnului, când aude numele ei se topeşte de dor. Și când se în- 
chină la icoana ei nu are sentimentul că este icoană, ci însăși Maica Domnului, se prăbușește la pământ, 
copleșit de dragostea ei. 

X 

Eu uneori la Colibă când vreau să mă rog Maicii Domnului mă gândesc: Cum să merg să mă rog ei așa, 
cu mâinile goale? De aceea tai câteva flori sălbatice, le duc la icoana ei și spun: Maica Domnului primește 
aceste flori din grădina ta! 

X 

Gheronda, care este icoana care o înfățișează cel mai bine pe Maica Domnului? Maica Domnului 
lerusalimitiţa. Odată am văzut-o acolo la Colibă la Panaguda, ca o femeie cu chip luminos, îmbrăcată în 
haine poleite cu aur. Avea o frumuseţe aparte. Strălucea în întregime. După o vreme am văzut acest chip 
în icoana Maicii Domnului de la Mormântul Maicii Domnului din lerusalim și am recunoscut-o. 

X* 

Eu câteodată mă rog Maicii Domnului să îmi ia inima și după ce mai întâi o va curăța, să o taie în patru 

părţi: trei părţi să le dea Sfintei Treimi, iar o parte să o păstreze pentru ea. 
X 

Țineţi-vă cât puteţi de strâns de veșmântul Maicii Domnului, ca să vă ajute. Fie ca Maica Domnului să 
vă ocrotească pe voi şi toată lumea. Amin. 

X 

În concluzie, nu numai că viaţa Sfântului Paisie Aghioritul este plină de prezenţa Preasfintei Născă- 
toare de Dumnezeu, dar și cele mai multe din învăţăturile pe care le dă prin viu grai ucenicilor sau fiilor 
duhovnicești cuprind îndemnul de a ne ruga stăruitor Maicii Domnului. De aceea, Sfântul Paisie, ca şi alţi 
Sfinţi Părinţi trăitori confirmă învăţătura de credinţă a Bisericii cu privire la cultul Fecioarei Maria Născă- 
toarea de Dumnezeu. 


9 Mitropolitul lerotheos Vlachos, Sfântul Paisie Aghioritul, Editura Sophia, 2018, pp. 11-13 
10 Cuviosul Paisie Aghioritul, Cuvinte duhovniceşti. Despre rugăciune, o.c., pp. 79-88 

CATEDRALA, LĂCAŞ SFÂNT - 
SIMBOL AL ORTODOXIEI (III) 


CATEDRALE CU HRAMUL „ADORMIREA MAICII DOMNULUI” 


Prof. MARIA TCACIUC BRĂTEANU 
„intoarce privirea ta spre cer, de- acolo va veni bucuria”. 


Gândul mi s-a oprit la sfânta și marea sărbătoare a creștinătății, când credincioșii ortodocşi de 
pretutindeni o sărbătoresc pe Maica Domnului nostru lisus Hristos, Sfânta Fecioară Maria, adevărata 
Născătoare de Dumnezeu, cea mai nevinovată și prea cinstită Maică, la data de 15 august, sărbătoare 
cunoscută sub numele de Adormirea Maicii Domnului. 

Doresc să subliniez faptul că Maica Domnului ar fi trăit viaţă pământeană încă 11 ani după Înălţarea la 
ceruri a Fiului ei, Domnul lisus Hristos. Sfântul Arhanghel Gavril i-ar fi anunţat vestea trecerii din această 
viaţă la viaţa cea veşnică, cu trei zile înainte de Adormire, după cum Însuși Fiul ei i-a spus:„Nu te teme de 
aceasta. Primeşte cu bucurie, de vreme ce vii la viaţa nemuritoare. Fericită să fii și să se bucure inima ta!” 

Tot așa, Maica Domnului ne îndrumă să ducem o viaţă fără de păcat zicând: „Nu faceţi din mutarea 
mea le ceruri pricină de doliu, ci umpleţi-vă de bucurie și mai mare... Eu nu voi înceta a mă ruga pentru 
voi şi voi mijloci pentru toţi credincioșii ca cei necredincioși să se întoarcă în credinţă. De aceea, ziua 
Adormirii Maicii Domnului este și rămâne o zi sfântă, o sărbătoare a credinţei și a bucuriei. 

X 


Am încercat să deslușesc, în cele ce urmează, catedralele din ţara noastră, simboluri ale Ortodoxiei 
românești, care poartă hramul Adormirii Maicii Domnului. Pe lângă catedralele eparhiale din orașele 
Cluj-Napoca, Curtea de Argeș, Oradea, Buzău și Giurgiu, în ţara noastră sunt multe lăcașuri de cult, 
biserici și mănăstiri care o au ocrotitoare pe Maica Sfântă și Pururea Fecioara Maria. 


CATEDRALA MITROPOLITANĂ DIN CLUJ-NAPOCA 

Lăcașul de cult se află în central orașului Cluj-Napoca, în inima Transilvaniei. A fost construită între 
anii 1923-1933, din iniţiativa și sub supravegherea Episcopului Nicolae Ivan (1855-1936). Construcţia a 
fost finalizată în 1930, iar sfiinţirea sa s-a făcut pe data de 5 noiembrie 1933, în prezenţa Regelui Carol 
al II-lea, a Marelui Voievod Mihai |, a principelui Nicolae, Primului ministru Al.Vaida-Voievod, membrilor 
guvernului, demnitarilor români şi străini, în prezenţa Patriarhului României Miron Cristea. Catedrala a 
primit hramul Adormirii Maicii Domnului și este unul dintre cele mai impunătoare monumente de artă 
românească ce s-a ridicat după Marea Unire de la 1918 și este primul monument în stil bizantin la care 
s-a folosit betonul. 

Lăcașul sfânt constituie un monument de credinţă nestrămutată în cele sfinte a credincioșilor 
ortodocşi ardeleni din Transilvania şi de pretutindeni. 


CATEDRALA ARHIEPISCOPALĂ DIN CURTEA DE ARGEȘ 

La Curtea de Argeș se află unul dintre cele mai vechi lăcașuri de cult zidit în ţara noastră, din prima 
jumătate a secolului al XVI -lea (1512-1517). Istoria locului poartă amprenta neuitată a istoriei și a 
credinţei neamului nostru. Mărturii asupra acestui fapt ni le dau pisaniile aflate pe faţada de vest unde 
Sf. Voievod Neagoe Basarab mărturisește că a aflat despre ctitoria făcută de Vlad Drăculea, dărâmată 
şi neîntărită. Gavril Protul în „Viaţa Sf. Nifon” a spus: „Neagoe Basarab „sparse” Mitropolia din Argeş din 
temelia ei şi zidi în locul ei altă biserică, tot din piatră cioplită şi netezită şi săpată cu flori“. În timpul 
domniei ginerelui Sfântului Neagoe Basarb, Voievodul Radu de la Afumaţi, o echipă condusă de meșterul 
Dobromir, în 1526, a făcut pictura bisericii. În anul 1948 a fost desfinţată vechea episcopie, iar lăcaşul 
sfânt a devenit mănăstire, cunoscută încă multă vreme sub numele Mănăstirea Curtea de Argeș. Pe data 


Învierea 15 


de 4 aprilie 1990 a fost reînfiinţată Eparhia Argeșului şi Teleormanului, iar în 2009 a trecut la statutul de 
Catedrală Arhiepiscopală a Arhiepiscopiei Argeșului și Muscelului. De la începuturi, lăcașul sfânt Curtea 
de Argeş a purtat hramul Adormirii Maicii Domnului. 


CATEDRALA ADORMIRII MAICII DOMNULUI DIN ORADEA 

Construită între anii 
1784-1790, Catedrala 
Adormirii Maicii 
Domnului din Oradea 
este cunoscută și sub 
denumirea de Biserica 
cu Lună. Este o biserică 
creştin ortodoxă 
contruită în stil baroc 
și este cuprinsă în 
circuitul turistic naţional 
şi european și datorită 
mecanismului lui Georg 
Rueppe, unic în Europa 
ce se găsește fixat în turla 
bisericii. Acest mecanism 
are rolul de a roti o sferă, 
cu diametrul de un metru, 
vopsită jumătate în auriu 
şi jumătate în negru şi 
care se deplasează după 
mișcarea de rotaţie a 
Lunii, marcând fazele ei. 
În anul 1920, biserica a 
fost ridicată la rangul de 
catedrală. 

După 1989, la Oradea s-a ridicat o Catedrală Episcopală care are hramul Învierii Domnului și care va fi 
târnosită anul acesta. 


sila 


CATEDRALA EPISCOPALĂ DIN GIURGIU 

Din cauza evenimentelor istorice de sub dominație otomană, la Giurgiu a fost clădită o biserică de 
pământ în 1806, care a primit hramul Adormirea Maicii Domnului. Pe acel loc, între 1840-1852 s-a ridicat 
o biserică în stil bizantin cu catapeteasma în stil baroc. Biserica a suferit mai multe transformări, până la 
înfăţişarea de azi. Pe 9 aprilie 2006 s-a instalat primul episcop de Giurgiu, iar biserica parohială Adormirea 
Maicii Domnului a devenit Catedrală Episcopală. 


CATEDRALA ADORMIRII MAICII DOMNULUI DIN BUZĂU 

Lăcașul sfânt a servit drept Catedrală a Episcopiei Buzăului până la construirea catedralei din beton. 
Episcopia Buzăului datează din secolul al XVII-lea (1649) și a fost ctitoria Voievodului Neagoe Basarab 
al Ţării Româneşti(1632-1654). În zilele noastre (15 decembrie 2011) în Catedrala veche episcopală 
Adormirea Maicii Domnului a fost adusă racla de argint cu moaștele a opt sfinţi, spre cinstire şi închinare, 
printre care se află și o parte din moaștele lerarhului losif cel Nou de la Partoș. 

X 

Prin cele de mai sus am dorit să se cunoască unele catedrale din ţara noastră care poartă spre cinstire 
şi oblăduire hramul Adormirii Maicii Domnului. Totodată am dorit să subliniez că Adormirea Maicii Sfinte 
înseamnă doar trecerea de la viața pământeană la cea veșnică și că această sărbătoare, împreună cu 
Învierea Domnului nostru lisus Hristos stau la baza religiei creștine, fiind fundamente ale credinţei, ale 
spiritualităţii ortodoxe, iar lăcașurile de rugăciune puse sub ocrotirea lor sunt simboluri ale Ortodoxiei 
neamului. 

DESPRE SPECIFICUL BANATULUI 


Istoric ALEXANDRU NEMOIANU - S.U.A. 


În cadrul impresionantei unităţi de 
limbă, obicei și credinţă, care caracterizează 
spaţiul românesc și cultura românească, 
fiecare dintre provinciile istorice românești 
şi-a păstrat un caracter distinct și o anume 
specificitate. Nici nu putea să fie altminteri, 
căci, după cum bine știm, unitatea se arată 
în toată frumusețea ei printr-o superba 
diversitate. O diversitate care îngăduie ca în 
interiorul aceluiași model exprimările să fie 
slobod creatoare şi asigurând și frumusețe 
şi libertate. Această specificitate se cuvine 
cercetată din cel puţin câteva motive. 

În primul rând, ea trebuie cercetată, 
căci doar în acest fel vom putea afla datele, 
faptele istorice concrete care, în totalitatea 
lor, oferă imaginea completa a istoriei 
şi culturii românești. Dar,în plus de aceasta, specificitatea ne oferă răspunsuri nespus de interesante 
privind modul în care românii din diferite locuri au întâmpinat stări concrete cu care erau confruntați. 
Ne oferă răspuns despre chipul în care au confruntat românii din diferitele provincii împrejurărilor 
şi greutăților imediate, din vecinatea lor și în acest fel ne arată cum s-a perpetuat, s-a dezvoltat și a 
supraviețuit modelul existenţial românesc în cursul milenarei lui treceri prin istorie. Dintr-o astfel de 
perspectivă, studiul specificului cutărei provincii istorice româneşti încetează să mai fie strict cercetare 
şi documentare. Acest studiu devine și cale de a oferi soluţii pentru viitor; dacă nu în detaliu, lucru 
imposibil de altfel, atunci pentru și în înţelegere largă; certitudine de continuitate existenţială. Cazul 
Banatului este exemplar. 

Banatul, la fel ca fiecare dintre provinciile istorice românești, are un specific al său, o identitate 
inconfundabilă, o personalitate tare. Detaliile acestei identități sunt foarte numeroase. Putem pomeni 
între ele bogăţia colosală a portului tradițional bănăţean, frumuseţea unică a cântului popular bănăţean 
şi în general abundența folclorului bănăţean. O bogăţie, diversitate și frumuseţe care au făcut că acest 
orizont cultural să fie numit „barocul” folclorului românesc. La aceasta se adaugă „limba” românească 
a locului, sub-dialectul bănăţean care este nespus de divers și cu mare personalitate. Este demn de 
amintit că în spaţiul românesc Țara Almajului este zona românească având cea mai puternică identitate 
lingvistică. Toate acestea sunt detalii care fiecare merită un studiu aprofundat. În totalitatea lor, ele se 
așează însă sub un semn unic pe care îl consider definitoriu pentru Banat: spiritul de graniţă şi identitatea 
ortodoxă. 

Fiind spaţiu românesc, Banatul s-a manifestat şi a rămas mereu, tenace, încăpățânat, spaţiu ortodox. 
Dar acest orizont ortodox s-a manifestat în condiţii speciale, care au fost cele de graniţă. 

Ortodoxia s-a aşezat peste o istorie al cărei început nici măcar nu îl putem bănui. Oameni ai locului 
au trăit pe teritoriul Banatului din zorile istoriei. Despre vârtejul devenirii mai apropiate ne vorbesc 
documente istorice din veacurile XII şi XIII. În acea vreme Banatul, datorită aşezării sale, a fost cunoscut 
şi ca „triplex confinium”, întretăierea hotarelor a trei state. Era o zonă în care conflictele militare erau 
active sau mocneau necontenit. În aceste condiţii toţi stăpânitorii nu au avut altă opţiune decât să se 
folosească de oamenii locului pentru nevoile militare. Este de amintit că zona cunoscută drept „clisură” 
nu este altceva decât dovada existenţei acolo a unei „Kleisoura”, zonă militarizată cu statut special la 
graniţa bizantină. Dar mai ales Regatul Ungar a trebuit să se folosească de localnici. Aşa s-au organizat 
districtele militare bănăţene. 

Zone privilegiate, ai căror locuitori, ţărani-cavaleri, erau asimilați nobilimii. Aceşti ţărani-cavaleri au 
reprezentat o parte principalăa a forțelor anti-otomane utilizate, atunci când Banatul a devenit efectiv 
vârful de lance al luptei anti-otomane, sub legendarul Comite al Timişoarei, Filippo Şcolari (Pipo $pan, a 
lui Pavel Chinezul și a lui loan Huniady sau lancu de Hunedoara). Aceste drepturi ale ţăranilor-cavaleri 
erau foarte mari și ca exemplu poate fi oferită împrejurarea că în 1432 cnezii din Almăj au refuzat să se 
supună Magistrului Teuton, ajuns Ban de Severin într-o încercare, de altfel eșuată, de a așeza Ordinul 
Teuton în Banatul muntos și au cerut să se prezinte la judecata Regelui. Cnezii Almăjeni au avut atunci 
câștig de cauză. Rosturile lor militare și le-au păstrat ţăranii-cavaleri ai Banatului de munte până la 
trecerea sub administrația otomană. Aceste rosturi erau remarcabile dacă ne gândim că în 1632 cnezii 
din Mehadia, Almăj și Craina au fost forța militară care a așezat pe tronul Ţării Românești pe Matei 
Basarab. Cu siguranţă că în acea vreme s-a integrat în personalitatea românilor bănăţeni conștiința de 
oameni liberi cu drept de a purta arme. Este iarăși semnificativ că în tot spaţial românesc doar Banatul 
nu a cunoscut iobăgia, doar bănăţenii au fost mereu „domni și stăpâni”. 

Până în veacul al XVIII-lea, Banatul a stat sub administraţia otomană.Acea perioadă a fost interesantă 
şi ea ar merită studiată mai atent. Nu a fost o perioadă de stagnare, căci în istorie nu există perioade 
de stagnare. Există perioade de dezvoltare aberantă, dar asta este altă poveste. Dar acea perioada 
nu a fost foarte semnificativă în istoria Banatului; economia a stagnat, numărul locuitorilor a scăzut. 
Cred că important a fost un factor secundar. Administraţia otomană nu era eficace, de fapt era haotică. 
În aceste condiţii comunităţile sătești au fost nevoite să se gospodărească „pe cont propriu” şi tot 
atunci s-au înmulțit cetele de rebeli și asta explică și frecvența numelui de „Harambașă”(șef de ceată). 
La fel de exemplară, dacă nu și mai muult, a fost şi împrejurarea că aceiaşi cavaleri-țărani şi-au păstrat cu 
îndărătnicie Ortodoxia. Acest lucru are specială importanţă. 

Ortodoxia bănăţeană a reprezentat și încă mai reprezintă punctul cel mai dinspre vest al Ortodoxiei. 
Banatul este regiunea unde ortodoxia face contact cu Apusul european și modul în care aceste două 
orizonturi de credinţă și cultură s-au acomodat a avut importanţă în trecut și are importantă și astăzi. 

Romanii bănăţeni nu au ales condiţia de frontieră și nu au adoptat spiritul de frontieră în chip voit, 
nu a fost o opţiune, a fost un dat, o stare impusă care a trebuit și trebuie confruntată. Acest spirit de 
frontieră a însemnat nevoia de a confrunta adversari sau vecini, adesea mult mai puternici, și nevoia de 
a afla,într-un fel sau altul, un mod de convieţuire. Spiritul de frontieră a însemnat și necesitatea unei mai 
mari toleranţe. Pentru a putea exista, oamenii din zonele de frontieră și mai ales de vecinătate culturală, 
trebuie să accepte diversitatea, faptul că același lucru poate fi numit în mai multe feluri. Această 
înțelepciune existenţială s-a consolidat în Banat în veacul al XVIII-lea. 

S-a spus uneori că specificul Banatului s-ar fi incheiat ca formare în veacul al XIX-lea și că atunci, 
în Banat, s-ar fi manifestat reflexe ale dezvoltării din zonele apusene ale Imperiului. Acest lucru nu 
este adevarat. Veacul al XVIII-lea a fost pentru Banat decisiv și atunci s-a cristalizat definitiv identitatea 
românilor bănăţeni. Carateristicile Banatului, specificul său, s-a definitivat în veacul al XVIII-lea, cu un 
secol mai inainte ca acest proces să se fi încheiat pentru restul spațiului românesc. 

La începutul veacului al XVIII-lea, Banatul a fost cuprins în hotarele Imperiului, mai mult din 
comoditate, numit „austriac”. Oricum la începutul acelui veac Imperiul nu se socotea nicicum „austriac” şi 
să ne aducem aminte că primul Împărat al acelui veac, Carol al VI-lea, s-a luptat cu strășnicie să păstreze 
posesiunile apusene ale Imperiului și încă mai vârtos Spania. Imperiul a devenit „austriac” din nevoie și 
prin constrângere. Dar, energiile imperiale stăvilite în Apus au fost îndreptate spre Răsărit, eliberând de 
sub dominație otomană un vast teritoriu. A fost vremea eroică a lui Eugeniu de Savoia,,„vajnicul cavaler”. 
În aceste imprejurări a ajuns Banatul să fie încorporat în Imperiu ca provincie militară. 

Fiind provincie nou cucerită, sub regim militar şi având importanţă strategică esenţială, Banatul s-a 
dezvoltat după cele mai avansate căi economice ale vremii. În Banat nu existau restricţii impuse de o 
condiţie pre-existentă. Nu erau cutume feudale şi „baroniii” locale. În Banat nu exista trista moştenire 
a unui sistem feudal miop și întârziat, de felul celui care a dăinuit, cu funeste consecințe, în Ardeal. 
Adminstratorii Banatului, unii aleși dintre cei mai apropiaţi generali și aghiotanti ai lui Eugeniu de Savoia 
şi suficient este să îl amintim pe primul guvernator, Claudius Florimund Conte Mercy d'Argeantau, au pus 
în aplicare planuri moderne: de asanare a mlaștinilor (faimoasa canalizare a Begăi a fost făcută de către 
cei mai buni ingineri olandezi, aceiași care făcuseră „polderele” olandeze), de organizare edilitară, satele 
bănăţene au fost recostruite după planuri clare cu intenţie urbană și a fost impus un enorm program de 
colonizare. 

Ca amploare colonizările din Banat au fost mai mari decât colonizăarile făcute,în aceiaşi perioada, 
de către Marea Britanie. În Banat au fost aduşi şi colonizați, în două valuri masive, nu numai colonişti 
germani, ci și francezi, mai ales din Alsacia și Lorena, dar şi spanioli, rămași credincioși Casei de Habsburg, 
satul Becicherec nu era altul decât „Neue Barcelon”. Între cele două valuri de colonizare existaă o 
diferența semnificativă. Primii colonişti au fost „voluntari”, al doilea val era format din oameni siliți să se 
așeze, între ei mulţi condamnaţi la închisoare. Fără îndoială că românii, populaţia majoritară, au avut de 
suferit şi au trebuit să se adapteze. Sentimentele pentru imperiile care se confruntau ei, le-au exprimat 
intr-o cântare: ţine Doamne tot aşa/nici cu turcu, nici cu neamţu” În partea de răsărit a Banatului a fost 
organizată „granița militară” unde ţăranii îşi recăpătau, într-o altă formă, starea de țărani-cavaleri. 

Organizarea graniţei s-a făcut cu forța și a întâmpinat o rezistență anevoie înfrântă. Dar existenţa 
„graniţei” a îngăduit românilor să îşi păstreze limba și credinţa, starea de oameni liberi și le-a lărgit 
orizontul existenţial. Duşi, cu obligaţii militare, dintr-o parte în altă a Imperiului, în mod necesar ei au 
învăţat că lumea este felurită şi că lucrurile pot fi făcute în chipuri multiple. În aceeaşi vreme s-a dezvoltat 
și industria Banatului, cu marile centre de la Reșița și Ferdinand (Oţelul Roșu), mineritul, industria 
mătăsii etc. Așa s-a alcătuit un „proletariat” bănăţean și este interesant că la Reșița a fost prima grevă 
muncitorească de pe teritoriul românesc. În veacul al XVIII-lea Banatul a fost regiunea Imperiului unde 
s-au aplicat cele mai avansate planuri. Pentru localnici nu a fost deloc ușor. Dar românii s-au adaptat 
şi au dovedit că pot trece prin furtuni istorice, inclusiv prin cea a revoluţiei industriale. Să nu uităm ce 
aceea a fost vremea lui Carol al VI-lea, a Mariei Theresa şi a lui losif al II-lea. 

O perioadă care este marcată simbolic, la începutul și sfârșitul ei, de două personalități extraordinare 
şi ciudate în același timp: Eugeniu de Savoia și Wolfgang Amadeus Mozart. Altcum zis, în veacul al XVIII- 
lea Banatul s-a aflat pe „muchia tăioasă” a progresului central european. În acea vreme s-a cristalizat 
deplin „specificul” Banatului și al bănăţenilor. Un specific care înseamnă respect pentru muncă, pentru 
familie, neam și credinţa ortodoxă, toleranță pentru diversitatea etnică, refuz pentru extremism miop. 
Banatul și bănăţenii sunt cel mai puţin „provinciali” dintre români ca mentalitate și cei mai încăpăţânaţi 
în „tradiționalism” local. Ca și în zona transilvană, de maximă importanţă a fost solidaritatea de familie. 

În condiţiile în care şcolarizarea era colosal de costisitoare, cel mult unul dintre copiii unei familii 
romaneşti, și aceea fruntaşă,deci mai avută, putea fi trimis la „carte”. Dar cel trimis nu își uita fraţii și 
locul de unde a plecat. Fratele trimis la „carte” rămânea solidar cu cel rămas la „coasă” și mereu a căutat 
să îl ajute. Astfel, se explică progresul accelerat, de la o generaţie la alta, al țărănimii româneşti banato- 
ardelene. 

Cu acest specific, Banatul şi bănăţenii au trecut cu bine prin încercările veacurilor XIX şi XX. Încorporarea 
Banatului în Ungaria (la finele veacului XVIII-lea) nu a putut afecta trăsăturile esenţiale. De fapt, în veacul 
XIX mica burghezie românească, în orașe şi sate, s-a dezvoltat masiv și românii erau de departe cel 
mai important element economic al provinciei, proporţional cu numărul lor majoritar. Pe plan politic 
în Banat s-au ales toţi deputaţii Partidului Naţional Român trimiși în Parlamentul de la Budapesta. O 
interesantă povestire, despre această vreme, o am de la „taica” meu, colonelul K.u.K, Romulus Boldea. 
Îmi povestea că la începutul veacului XX un politician ungur a făcut o mare campanie electorală în zona 
Caransebeș, în nădejdea de a fi ales. El a organizat întruniri, a făcut promisiuni, a dat mari banchete. În 
final, tot candidatul român s-a ales. Politicianul ungur și-a exprimat părerea în acest fel (și încerc să citez 
cât mai fidel): „Romunul este omu dreakului; muncat bine, beut bine și nu votat”. 

Dupa unirea cu România și după dureroasă sfârtecare a Banatului (așa zisul „Banat sârbesc”) statutul 
economic fruntaş a fost păstrat. Industria Banatului a rămas cea mai avansată şi eficace din România şi 
agricultura asemenea. Agricultura din anume zone ale Banatului, mai ales cea germană, „șvăbească”, era 
la fel de avansată și uneori mai mult ca cea din Germania. 

Vremea comunismului a fost dureroasă și a avut urmări similare cu cele de pe tot spaţiul românesc. 
Nu este locul pentru detalii, dar urmările, deşi în majoritate negative, nu au fost strict negative. Și în 
acest context este de reținut că Banatul a avut cea mai puternică rezistenţă armată anticomunistă de 
pe tot teritoriul românesc. Ca urmări negative de lungă durati menţionez dispariția tragică a minorităţii 
germane și influxul exagerat de „vinituri” (moldoveni, olteni). Este de nădăjduit că în timp aceştia se vor 
integra în normele bănăţene. 

Predicțiile despre viitor sunt riscante. Momentul istoric post-comunist este încă tulbure și confuz. De 
fapt întreaga planetă este în căutarea unui nou echilibru. Dar este credința mea fermă că dacă Banatul 
va rămâne credincios specificului său, viitorul poate fi întâmpinat fără frică. 

„ŞI DINCOLO DE GRATII. JURNAL, 
O CARTE DESPRE EXPERIENŢA DETENȚIEI 


Diacon dr. RĂZVAN FIBIŞAN 


Apărută la Editura David Press Print din 
Timişoara, în cadrul Colecţiei „Studii și cercetări 
umaniste”, scrierea autobiografică a diaconului 
Teodor V. Damșa, „Şi dincolo de gratii. Jurnal”, 
descoperită în mod inopinat în anul 2018, vede 
lumina tiparului, după mai multe decenii de la 
redactare, prin bunăvoința și osârdia preotului 
lonel Popescu, vicar eparhial al Arhiepiscopiei 
Timişoarei. În cuvântul său introductiv, acesta 
menţionează că, lucrarea: uitată zeci de ani în 
rafturile bibliotecii sale (n.r. Teodor V. Damșa), 
se înscrie în rândul preţioaselor mărturii 
documentare rămase de la foștii deținuți 
politic despre calvarul închisorilor comuniste” 
(p. 14). Ca atare, prin efortul unui confrate, 
o consemnare, aparent vetustă, a devenit o 
carte ce cuprinde între coperţile ei mărturisiri 
emoțţionante, necosmetizate de figuri de 
stil, despre anumite personaje și momente 
semnificative și sugestive ale unei istorii 
tumultoase, trăită de mulţi congeneri. 

În predoslovia volumului, intitulată „Un 
fiu al temniţei”, Înaltpreasfinţitul Părinte loan, 
Mitropolitul Banatului, îl descrie pe autor 
drept „un cleric eliberat din temniţa uitării”, 
ce „ne prezintă, sub forma uni jurnal, chipul 
unui român care nu l-a trădat niciodată pe 
Dumnezeu și care nu şi-a trădat nici ţara în care 
s-a născut” (p. 5), iar atunci când a fost trimis 
să slujească la altarul suferinţei din mai multe d 
centre de detenţie, „a slujit tot în veşmântul de mii 
diacon al Bisericii Ortodoxe Române” (p. 6). 

Jurnalul debutează cu descrierea unui moment decisiv din vara anului 1959, cu puternice reverberaţii 
în viaţa singrafului, şi anume: arestarea. „Și pentru că intelectualii prezentau cele mai puţine garanţii de 
loialitate faţă de regimul comunist, a început un val de arestări, cu motive mai mult fabricate, cu înscenări 
de procese la care s-au împărţit, cu dărnicie, zeci de ani de închisoare”. În acest context, printre arestaţi 
s-a aflat și Teodor Damșa, iar pretextul l-a constituit imprudenţa de face, în 1950, pe coperta unei cărţi 
despre Dualitatea ateismului, însemnarea: „lucrarea conţine câteva idei intelectuale” La început, această 
faptă l-a catalogat drept ideologul organizaţiei „Partidul vieţii, sufletului și fericirii”; dar, cum acuzţia nu 
putea fi susținută, a fost trecut la „omisiune de denunţ”, căci trebuia, ca intelectual, să-și fi dat seama că 
era o lucrare dușmănoasă (p. 19). Astfel, în pofida faptului că nu se ştia vinovat cu nimic, această acuzaţie 
i-a deschis drumul calvarului, fiind condamnt la 10 ani de închisoare corecțională. 

În cei 5 ani de recluziune, din care mai multe luni petrecute în totală izolare, tânărul Teodor a primit 
nenumărate lovituri cu pumnii peste față și, cum nu era de ajuns, pe perioada anchetei care a durat câteva 

luni, în timpul zilei, nu avea voie să stea 
decât în picioare sau pe marginea patului. 
Odată cu transferul de la Penitenciarul din 
Oradea la Jilava, el a cunoscut noi mijloace 
de manipulare, implementate de ideologia | 
comunistă. Represiunea, condiţiile de 
coabitare de neimaginat împreună cu alte 
30 de persoane încarcerate la un loc într-un 
perimetru redus ca dimensiuni, purtarea 
excesivă a aceluiași rând de haine timp 
de 1 an și 7 luni şi faptul că celula era la 7 
m sub pământ, închisoarea de la Jilava i-a 
produs o impresie sinistră indelebilă. În toți 
anii de detenţie și nu numai, profesorul 
Teodor Damșa a fost conștient că „umilinţa, 
înfometarea, izolarea de restul lumii făceau 
parte din ansamblul luptei împotriva 
demnității umane, împotriva deţinuţilor al 
căror cel mai grav delict era acela de a gândi 
în alt fel decât dictatura”(p. 44). 

Dar, greutăţile, privaţiunile şi invectivele 
nu au luat sfâșit odată cu eliberarea din 
închisoare, ci au continuat sub diverse 
forme, mai ales că, „un fost deţinut politic 
trebuia să simtă că e marcat de anii de | 
detenție” (p. 57). Experimentul temniţelor, 
teroarea, extorcarea şi interrelaţionarea cu 
diverşi oameni insidioși l-au urmărit în tot 
restul vieții. Cu toate acestea, numai credința 
inebranlabilă în Dumnezeu l-a ajutat să 
surmonteze cu succes orice criză sau lacună 
identitară. Pentru el, celula a devenit, în 
mod apriat, un tropos sacrosanct ce l-a 
plămădit, pentru a deveni un teologhisitor, 
nu numai prin tăcerea suferinţei asumate, ci și prin afirmarea lucrării lui Dumnezeu în orice context, 
oricât de restrictiv ar fi fost. 

După jurnalul propriu-zis, volumul cuprinde o anexă, alcătuită din patru poezii semnate de autor, 
urmată de o serie de fotografii din adolescenţă, din timpul studenției, dar și din anii când a fost îmbisericit 
la Parohia Timișoara-losefin, slujind în biserica „Nașterii Maicii Domnului”. Pe lângă fotografii, partea 
dedicată iconografiei cuprinde mai multe diplome de studiu, precum și diverse adeverințe emise de 
unitățile de învățământ unde a activat ca profesor de limba română. Această ultimă parte se încheie cu 
trei imagini scanate ale manuscrisului original cu scrierea olografă a părintelui Teodor Damșa. 

În concluzie, cartea „Şi dincolo de gratii. Jurnal” imortalizează o multitudine de stări interioare, 
reprezentând un ansamblu de amintiri și chiar o lecţie de viaţă pentru omul de astăzi tot mai indolent 
față de chinurile semenilor lui, care au luptat contra unui regim totalitar, ce dorea să reprime, prin 
violenţă, aspiraţiile spre libertate şi democraţie. În altă ordine de idei, lucrarea este o cartografie nu a 
unui om venetic, ci a unui suflet itinerant, înzestrat cu sagacitate, care a urmărit să-şi asume, în orice 
context, prezentul, oricât de dur ar fi fost, și să-și păstreze ingenuitatea, demnitatea, frumuseţea și 
echilibrul sufletesc. De altfel, aceste atribute ce reprezintă, în opinia sa, o condiţie sine qua non pentru 
natura umană, creată „după chipul lui Dumnezeu” (Facere 1, 26-27), se regăsesc şi în admirbila lui operă 
poetică: ,...nu uita că timpul zboară / Și că viaţa nu se-ntoarce s-o trăieşti a doua oară... / Ce-ai gândit în 
veci rămâne, ce-ai făcut, e prea puţin / Şi-o să-ţi pară rău odată fiindcă n-ai trăit deplin. / Îi întinde înspre 
ceruri mâinile și Lui îi spune / Că fiinţa ta întreagă vrei să fie-o rugăciune” (Memento). 

PROFESORUL DE TEOLOGIE EMILIAN POPESCU 
A TRECUT LA DOMNUL 


Preot prof. dr. VASILE MUNTEAN 


În 25 august a. c., Prof. acad. Em. Popescu a răposat la o vârstă venerabilă. Cu prilejul primului volum 
omagial, actualul P.F. Daniel îl cinstea astfel:“Alături de Teodor M. Popescu, Alexandru Elian, Virgil Cândea 
ș.a., Domnul Emilian Popescu reprezintă laicatul ortodox erudit și evlavios, ferm în credinţă și deschis 
spre universalitate.” lar în Omagiul din urmă (București 2020) același Întâistătător al Bisericii noastre îl 
aprecia ca pe un “creștin ortodox erudit, evlavios și patriot”. 

Dânsul s-a născut la 20.11.1927, în Orleşti (jud. Vâlcea). A frecventat Seminarul teologic din Râmnicu- 
Vâlcea, apoi Facultatea de Teologie a Universităţii bucureștene (1947-1948). După desfiinţarea acesteia, 
s-a înscris la Facultatea de Filologie pe care a absolvit-o în 1952. În 1955 a devenit şi licenţiat în Teologie. 
În 1970 a obţinut doctoratul la Facultatea de Istorie din București. A studiat și peste hotare. În anii 1956- 
1978 a fost cercetător ştiinţific principal la Institutul de Arheologie al Academiei, iar din 1978 profesor 
de Bizantinologie la Institutul Teologic (după 1989, Facultatea de Teologie Ortodoxă). În 2006 a fost ales 
membru de onoare al Academiei Române. 

Alăsatîn urmă o operă de marevaloare (toate cărțile publicate mi le-a oferit cu autograf). Numeroasele 
sale studii — din care unele tratează și probleme din istoria și spiritualitatea Banatului — sunt inventariate 
în volumul amintit (Omagiu, ed. Basilica 2020). Nu cu mult timp înainte de a trece la cele eterne, regretatul 
Dascăl mi-a comunicat telefonic că lucrează cu sârguinţă la o Istorie a Bizanțului, într-o viziune creștină. 

Rog pe Cel-de-Sus, Stăpânul viilor și al morţilor, să-l sălășluiască pe demnul și învățatul istoric și teolog 
Emilian Popescu în lăcaş de lumină. Fie-i memoria binecuvântată! 

CULTIVAREA IUBIRII FAŢĂ DE DUMNEZEU 
ŞI FAŢA DE APROAPELE 


Preot NICOLAE BĂCILĂ 
Parohia Bănia 


1.Cultivarea iubirii faţă de Dumnezeu 


Necesitatea iubirii creştine rezultă din faptul că ea e esenţială și inerentă firii omenești. Fără iubire e 
imposibilă desăvârșirea și dezvoltarea personalităţii. Dacă iubirea înseamnă tensiune după Dumnezeu, 
şi aceasta este inerentă firii omenești, iubirea ca virtute teologică este sufletul credinţei creştine, fiindcă 
numai ea uneşte așa de strâns pe credincios cu Dumnezeu. Numai prin iubire avem acces și părtăşie la 
viaţa lui Dumnezeu, după cum numai prin iubire avem acces la bogăţia spirituală a semenului. lubirea 
se situează totdeauna în centrul vieţii creştine. „Credinţa creştină este iubirea de Dumnezeu trăită aievea”, 
spunea un teolog. lubirea e necesară fiindcă în ea este sintetizată întreaga lege a relaţiilor cu Dumnezeu: 
„Să iubeşti pe Domnul Dumnezeul tău din toată inima ta, din tot sufletul tău şi din tot cugetul tău şi din toată 
puterea ta” (Marcu 12, 29-30; Matei 22, 36-38; Luca 10, 27). 

Dar nu orice iubire poate justifica noţiunea însăși și realitatea iubirii. lubirea de Dumnezeu trebuie să 
aibă următoarele însușiri: 

a. -să fie mai presus de orice; 

pb. -săfieinternă și lucrătoare; 

c. -să fie statornică. 

a. Când zicem că iubirea de Dumnezeu trebuie să fie mai presus de orice, înseamnă că una 
este iubirea pe care o datorăm lui Dumnezeu și alta pe care o datorăm semenilor. Dumnezeu este 
desăvârșirea, plenitudinea desăvârșirii; Lui i se cuvine cea mai desăvârșită iubire; Lui trebuie să-i 
dăruim toată fiinţa, puterile, voinţa noastră. Mântuitorul spune: „Cel ce iubeşte pe tată ori pe mamă mai 
mult decât pe Mine nu este vrednic de Mine; cel ce iubeşte pe fiu ori pe fiică mai mult decât pe Mine nu este 
vrednic de Mine” (Matei 10, 37). lubirea trebuie să fie aşa de mare încât să putem zice cu Apostolul Pavel: 
„Cine ne va despărţi de dragostea lui Hristos...Sunt încredinţat că nici moartea, nici viaţa, nici îngerii, nici 
cele de acum, nici cele viitoare, nici lată făptură oarecare nu va putea să ne despartă de dragostea care 
este în lisus Hristos, Domnul nostru” (Romani 8, 35-39). Această iubire mai presus de orice, a însufleţit pe 
martiri şi mărturisitori în apărarea dreptei credinţe. Practic înseamnă că omul credincios nu va preţui 
nicicând creatura mai mult decât pe Dumnezeu. Păcatele uşoare micșorează iubirea de Dumnezeu. 
Viaţa dusă în plăceri aduce subţiere iubirii faţă de Dumnezeu. Dacă iubirea poate să se subţieze, ea 
poate fi şi sporită; atârnă de om ca ea să fie sporită prin rugăciune, meditaţie adâncă asupra cuvântului 
lui Dumnezeu, prin lectură bună, prin prezenţa efectivă la tot ceea ce are loc în Biserică. lubirea de 
Dumnezeu de dezvoltă odată cu creşterea în virtuţi. 

b. Când zicem că iubirea trebuie să fie internă și lucrătoare, înseamnă că trebuie să pornească din 
interiorul nostru şi să se exteriorizeze, ea cuprinde tot sufletul. În afară, iubirea internă şi lucrătoare se 
manifestă prin împlinirea poruncilor: „De Mă iubiţi, păziţi poruncile Mele” (loan 15, 14). „Să nu iubim cu 
cuvântul sau cu limba, ci cu fapta şi cu adevărul” (| loan 3, 18). 

c.  lubirea trebuie să fie statornică: „Rămâneţi întru dragostea Mea” (loan 15, 9) este porunca 
Mântuitorului; statornicia în iubire faţă de Dumnezeu este o poruncă și o condiţie a virtuţii iubirii. 

Roadele iubirii sunt multiple: 

-  unireacu Dumnezeu, creșterea în asemănarea cu Dumnezeu, teama fiască de Dumnezeu; 

-  lepădarea de sine care poate merge până la jertfă; 

- supunere la voia lui Dumnezeu; 

- zelul apostolic, bucuria și pacea sufletului; 

-  doruldupă unirea cea veșnică și tot mai deplină cu Dumnezeu, lucrarea virtuţilor. 

Roadele iubirii sunt rezultatul lucrării virtuţilor în fiinţa și viaţa noastră (| Corinteni 13, 4-7). 


Păcatele împotriva iubirii faţă de Dumnezeu 


Şi iubirea, ca virtutea teologică, cunoaște o creştere dar și o micşorare şi chiar anulare. Aceasta nu 
din cauza lui Dumnezeu, ci din cauza noastră care nu răspundem chemării lui Dumnezeu și nu lucrăm 
cu harul Lui dat nouă în vederea acestei comuniuni. Datoria de a creşte în iubire faţă de Dumnezeu 
este legată, de asemenea, de urcușşul duhovnicesc. De altfel, întreaga viaţă a creștinului trebuie să fie 
un urcușş continuu, chiar dacă sunt anumite căderi, dar acestea trebuie depășite. lubirea trebuie adusă 
la integritatea ei. Pentru aceasta credinciosul trebuie să continue purificarea de patimi și împodobirea 
cu virtuţi. lubirea de Dumnezeu trebuie mărturisită în acte și slujiri ale iubirii semenului prin care ne 
menţinem în însăși iubirea faţă de Dumnezeu. 

Ţinând şi de om, virtutea iubirii are adversarii ei veniţi din caracterul alunecos al firii umane. Păcatul 
este cel mai mare dușman al iubirii. Nu orice păcat poate aduce o diminuare mai mare sau mai mică 
a iubirii, ci îndeosebi, păcatele grave, păcatele de moarte, care aduc o adevărată răceală și chiar o 
pierdere a iubirii faţă de Dumnezeu. Sf. Maxim Mărturisitorul spune că toate păcatele își au sorgintea 
în acea iubire de sine egoism care fărâmiţează firea omenească și oamenii se dușmănesc între ei ca 
niște fiare. 

a. - Un prim păcat împotriva iubirii faţă de Dumnezeu este ura faţă de Dumnezeu; este în același 
timp un păcat împotriva Duhului Sfânt, pentru că cele trei virtuţi teologice au fost sădite în om de 
Duhul Sfânt în apele Botezului. Ura faţă de Dumnezeu poate veni și din diferite nenorociri sau din frica 
de pedeapsa lui Dumnezeu pentru păcat. Adesea, însă ura are la bază egoismul. Ca obiect, ura are o 
imagine falsă despre Dumnezeu, socotindu-L pe Dumnezeu autorul tuturor nenorocirilor noastre. Ura 
presupune o învârtoșare a minţii, a inimii şi o identificare cu păcatul. 

b. - Un alt păcat împotriva iubirii faţă de Dumnezeu - nepăsarea sau trândăvia față de cele 
duhovnicești; ea face parte din cele șapte păcate capitale și se manifestă prin dezgust faţă de cele 
spirituale, religioase; ea paralizează sufletul în dorinţa lui spre Dumnezeu; este, de cele mai multe ori, 
consecinţa unei vieţi imorale. 

c. - Un alt păcat - sentimentalismul - reduce iubirea faţă de Dumnezeu la un simplu sentiment. 
Sentimentalismul reduce iubirea la bucurii ieftine, simţuale. Sentimentalismul caută în iubire numai 
plăcerea ieftină folosindu-se de mijloacele adecvate pentru obţinerea plăcerii; sentimentalismul 
este o pervertire a iubirii adevărate în care sunt prezente toate cele trei puteri ale sufletului uman. 
Sentimentalismul se caracterizează ca o alergare după plăceri imediate, vizibile; el este incompatibil 
cu iubirea față de Dumnezeu ca Binele Suprem și răsplată a unei vieţi virtuoase. 

d.- Fanatismul este o credinţă fără iubire, pătimașă, violentă și care se impune prin mijloace potrivnice 
iubirii; este al doilea păcat împotriva Duhului Sfânt, inamic al iubirii faţă de Dumnezeu. 

Se pune întrebarea: păcatele împotriva Duhului Sfânt se iartă sau nu ? 

Textul clar al Scripturii spune: „Orice păcat şi orice hulă se va ierta oamenilor, dar hula împotriva Duhului 
nu se va ierta. Celui care va zice cuvânt împotriva Fiului Omului se va ierta lui; dar celui care va zice împotriva 
Duhului Sfânt, nu i se va ierta lui, nici în veacul acesta, nici în cel ce va să fie.” (Matei 12, 31-32). 

Aceste păcate nu se iartă nu din cauza lui Dumnezeu, ci din cauza omului „pentru că cel ce a pierdut 
credinţa, nădejdea și iubirea a rupt comuniunea cu Dumnezeu”. Mântuirea lui ar însemna o violentare 
a libertăţii lui din partea lui Dumnezeu, iar Dumnezeu respectă libertatea omului. Nu se iartă pentru că 
omul nu vrea. Prin conversaţie adâncă aceste păcate se iartă totuși. luda s-a spânzurat pentru că a pierdut 
nădejdea, dar Sf. Apostol Petru şi-a redobândit calitatea de Apostol mărturisindu-și greșeala şi căindu- 
se. Păcatele împotriva Duhului Sfânt se numesc astfel fiindcă cele trei virtuţi teologice împotriva cărora 
sunt cele șase păcate, au fost aprinse în om de Duhul Sfânt în apele botezului. Cele trei virtuţi teologice 
se mai numesc și virtuţi inspirate (insuflate). Virtuţile teologice n-au fost cunoscute de antichitatea 
greco-romană; a fost cunoscut doar un mănunchi de virtuţi morale -— cele patru virtuţi cardinale, dar și 
acestea au primit un nou conţinut în Morala creștină. 

Virtuţile teologice ilustrează importanţa centrală a relaţiei omului cu Dumnezeu. De aceea, credinţa ca 
virtute teologică, stă la baza întregului urcuș duhovnicesc, deoarece ea deschide dialogul cu Dumnezeu, 
constând în răspunsul pozitiv dat de om chemării lui Dumnezeu pentru comuniunea cu Sine. 


2. Cultivarea iubirii față de aproapele 

Cu aproapele nostru trebuie să ne purtăm prietenește, silindu-ne ca să nu-l întristăm nici măcar cu 
privirea. Când noi ne întoarcem de către un om sau îl întristăm, atunci parcă ni s-ar pune o piatră pe inimă. 
Duhul omului tulburat sau mâhnit trebuie să ne sârguim a-l mângâia cu vorbe bune, izvorâte din iubire. Pe 
fratele care a greşit, acoperă-l, cum învaţă Sfântul Isaac Sirul (cuv. 89): «Întinde rasa ta peste cel ce a greşit şi 
acoperă-l» (căci şi Dumnezeu îţi acoperă ţie păcatele, în măsura în care ştii şi tu să acoperi păcatele aproapelui 
şi virtuțile tale -spune în Filocalie). Noi toţi avem nevoie de milostivirea lui Dumnezeu, cum cântă Biserica: 
«Că de nu ar fi fost Domnul întru noi, cine ar fi în stare a se păzi întreg de vrăjmaşul, precum şi de ucigaşul 
de om?» În legăturile noastre pe care le avem cu aproapele, trebuie să fim curaţi şi către toţi deopotrivă, atât 
cu cuvântul, cât şi cu gândul, altfel ne trecem viaţa fără folos. Pe aproapele trebuie să-1 iubim nu mai puțin 
decât pe noi înşine, precum spune porunca Domnului: „Să iubeşti pe aproapele tău ca pe tine însuţi” (Luca 
10, 27). Numai să fim cu luare aminte, ca nu cumva iubirea de aproapele, ieşind din hotarele cumpătării, să 
ne abată de la împlinirea poruncii de căpetenie, adică de la iubirea de Dumnezeu, cum învaţă despre aceasta 
Domnul nostru lisus Hristos în Evanghelie: „Cel ce iubeşte pe tată sau pe mamă, mai mult decât pe Mine, nu 
este Mie vrednic; şi cel ce iubeşte pe fiu sau pe fiică mai mult decât pe Mine, nu este Mie vrednic (Mat. 10, 37). 
În privinţa aceasta foarte bună este socotinţa Sfântului Dimitrie al Rostovului, care spune: „Acolo se arată la 
omul creştin dragostea falsă faţă de Dumnezeu, unde făptura începe să se măsoare cu Făcătorul său, când 
făptura se cinsteşte mai mult decât Făcătorul.lar dragostea adevărată se arată acolo, unde singur Ziditorul 
este iubit şi cinstit mai mult decât zidirea întreagă" 

Dragostea ocupă locul central în creștinism caracterizând felul de a fi al lui Dumnezeu și firea Lui 
Dumnezeu care este iubire, comuniune de persoane, Treime de o fiinţă și nedespărţită. lar iubirea 
lui Dumnezeu se descoperă lumii prin energiile Lui. Creaţia lumii, conservarea ei şi întreaga lucrare a 
iconomiei lui Dumnezeu, care culminează cu întruparea lui Hristos, este lucrare a iubirii dumnezeieşti. 
Omul, ca făptură „după icoana şi asemănarea lui Dumnezeu“, oglindeşte în natură, în firea lui, 
dumnezeiasca dragoste, desăvârşindu-se prin participarea şi altoirea lui iubirii dumnezeieşti. 

„Teamă şi emoție cuprind sufletul meu, atunci când vreau să scriu despre «dragostea lui Dumnezeu»“ 
- zice Sfântul Siluan Atonitul. „Inima mea este săracă și nu are puterea să descrie iubirea Domnului“. 
Dacă Sfântul Siluan este stăpânit de asemenea sentimente, când voiește să scrie despre dragostea lui 

Dumnezeu, ce ar trebui să se întâmple cu noi când încercăm să ne apropiem de un asemenea subiect. 
Din moment ce, totuși, iubirea are un loc central în credinţa noastră, și în măsura în care aceasta 
caracterizează firea lui Dumnezeu s-ar cuveni să o caracterizeze și pe a noastră, fie şi într-o formă mai 
nedeslușită, având datoria să o cercetăm, pe cât ne este cu putinţă, ajutaţi de experienţa și didascalia 
Părinților Bisericii noastre, și în mod special a Sfântului Siluan Atonitul, care a vorbit cu atâta insistență 
despre iubirea față de vrăjmași. 

Părintele Sofronie, fiu duhovnicesc și biograf al Sfântului Siluan, în deja clasica lucrare, Sfântul 
Siluan Atonitul, scrie referitor la acesta, că „împărțea oamenii, nu în dușmani sau prieteni, ci în câţi l-au 
cunoscut pe Dumnezeu și câţi încă nu-L cunosc“. lubirea creștină, ca autentică şi adevarată iubire, 
cuprinde și pe dușmani. lar această iubire asimilează pe om lui Dumnezeu. 

Cine iubește pe Dumnezeu, ţine poruncile Lui. lar împlinirea poruncilor lui Dumnezeu se rezumă 
în împlinirea dublei porunci a iubirii: „iubeşte pe Domnul Dumnezeul tău cu toata inima ta și cu tot 
sufletul tău și cu tot cugetul tău. Aceasta este prima și marea poruncă. A doua, și la fel cu cea dintâi, 
iubeşte pe aproapele tău ca pe tine însuţi. În aceste două porunci se atârnă toată legea şi profeţii“ 
(Matei 22, 37-40). 

Prioritatea aparţine iubirii de Dumnezeu. lubirea aceasta cultivă și iubirea de aproapele. Dar 
şi iubirea de aproapele duce la iubirea de Dumnezeu. Astfel, iubirea de Dumnezeu se împletește 
indestructibil cu iubirea de aproapele. În realitate este vorba de o singură iubire cu dublă energie, care 
se împarte indivizibil la Dumnezeu și la aproapele. După cum ramarca și părintele Sofronie, „iubirea 
de Dumnezeu și iubirea de aproapele alcătuiesc o singură viaţă. Pentru aceasta, dacă cineva crede ca 
trăieşte în Dumnezeu și iubeşte pe Dumnezeu, dar urăște pe fratele său, se află în rătăcire. Numai așa, 
prin porunca a doua ni se oferă posibilitatea să constatăm dacă trăim cu adevărat în Dumnezeul cel 
Adevărat”. 

Porunca iubirii de Dumnezeu se adresează întregului „a fi” al omului. Nu există vreo regiune sau 
ceva ce ţine de existenţa umană, care să nu trebuiască sau să nu poată să participe la iubirea lui 
Dumnezeu. Omul este chemat să iubească pe Dumnezeu cu toată inima lui, cu tot sufletul său și cu cu 
tot cugetul său. Astfel, întreg omul se unește cu Dumnezeu și devine comun vieţii dumnezeieşti. Cum 
se poate însă trăi și exprima această iubire a omului de Dumnezeu? La această întrebare ne răspunde 
Însuşi Hristos:,cel ce cunoaște şi împlineşte poruncile Mele, acela este cel ce Mă iubeşte“ (loan 14,21). 
lubirea omului de Dumnezeu se trăieşte și se exprimă prin împlinirea poruncilor Lui. 

Nu toţi oamenii iubesc în acelaşi mod pe Dumnezeu. Descriind, Sfântul Siluan, treptele diferite ale 
iubirii omului către Dumnezeu, scrie: „există iubire mică, există iubire de mijloc, există și desăvârșită. 
Cine se teme de păcat, acela iubeşte pe Dumnezeu. Cine are pietate, acela iubeşte mai mult. Cine are 
în sufletul său foc şi bucurie, acela iubește mult mai mult. Cine are harul şi în sufletul și în trupul său, 
acela are iubirea desăvârșită. O asemenea iubire a dat Duhul Sfânt martirilor şi numai cu aceasta au 
răbdat cu bărbăţie toate chinurile“. A doua mare poruncă cheamă pe om să iubească pe aproapele său 
ca pe sine însuși. lubirea aceasta se poate trăi în două planuri: a) psihologic sau social, și b) existenţial 
sau în plan duhovnicesc. În primul cadru, credinciosul, fără să depăşească starea de dezagregare ce 
există între el însuși şi aproapele său, iubește pe aproapele precum se iubește pe sine. Această iubire 
poate fi cea mai înaltă formă a dragostei ce se poate constata în lumea noastră, nu este însă şi cea mai 
desăvârșită, pe care o poate trăi creştinul. Desăvârşirea iubirii creştine se află în planul existențialist 
sau duhovnicesc, unde piere orice stare de dezagregare între „eu“ și „tu“. În planul acesta creșştinul 
nu mai distinge între sine şi aproapele, ci iubeşte pe aproapele sau ca pe sine însuși, îl iubește ca 
parte a întregului şi nedespărţitului trup, din care face şi el parte. Îl iubeşte, descoperind în persoana 
lui veritabilul său sine, însăși viaţa să. „Fratele nostru, zice, este viaţa noastră“. Prin împlinirea acestei 
porunci se trăieşte deofiinţimea neamului omenesc. lar realizarea poruncii îndreptează întreaga 
umanitate spre a deveni,„un unic Om”. 

Într-un asemenea cadru devine evident că aproapele se consideră fiecare om dincolo de orice 
diferenţiere. Aproapele nu se determină prin elemente obiective, ci se apropie cu dragoste și se 
slujeste prin disponibilitate şi sacrificiu. Aproapele nu este doar cunoscutul ci și străinul, nu este doar 
prietenul ci și dușmanul. Prin excelenţă, iubirea către dușmani reprezintă indiciul esenţial al iubirii 
creştine. Este piatra de încercare prin care se poate controla și evidenția în general, existenţa ei: „dacă 
iubiţi pe cei care vă iubesc pe voi, ce har veţi avea? Căci şi păcătoşii iubesc pe cei care-i iubesc pe ei... 
voi, însă, iubiţi pe vrăjmașii voştri, şi faceţi bine și împrumutaţi, nimic așteptând înapoi, și va fi plata 

voastră multă, și veţi fi fiii Celui Preaînalt, căci Acesta Drept este și cu cei nerecunoscători şi vicleni“ 
(Luca, 6, 32-35). 

„Domnul“ — zice Sfântul Siluan Atonitul —, „ne-a dat poruncă să ne iubim unii pe alţii şi să iubim 
pe vrăjmași. Cum, însă, să îi iubim (pe vrăjmași) dacă ne fac rău? Sau, cum să îi iubim pe aceia care 
prigonesc Sfânta Biserică?“. Dragostea aceasta nu e posibilă la om, decât prin harul Duhului Sfânt. 
Cine nu a cunoscut pe Duhul Sfânt, zice, nu poate înţelege cum este posibil să iubească pe vrăjmași, 
nici nu acceptă o asemenea iubire. Pentru a primi însă credinciosul harul Sfântului Duh şi să poată iubi 
pe vrăjmașii lui, trebuie să se lupte. La început, precizează Sfântul Siluan, „silește inima ta să iubească 
pe vrăjmași, iar Domnul văzând intenţia ta cea bună, îţi va dărui tot ajutorul. Însăşi experienţa ta te va 
convinge de aceasta”. 

lubirea de vrăjmași nu se dobândește precum un exerciţiu sportiv. Nu este deloc natural să iubească 
cineva pe acela care urmărește chiar uciderea lui. Dragostea aceasta se trăieşte numai ca stare 
harismatică. Pentru a iubi cineva pe dușmanii săi, trebuie să aibă mare har înlăuntrul lui. Harul acesta, 
după Sfântul Siluan Atonitul, nu este desăvârșirea, este însă suficient pentru mântuire. Credinciosul 
trebuie să privegheze continuu, pentru a nu pierde harul acesta. Pentru aceasta, îndeamnă Sfântul 
Siluan, îndată ce te-a jignit cineva, roagă-te pentru el lui Dumnezeu, și astfel vei păstra pacea lui 
Dumnezeu în sufletul tău. 

În legătură cu această temă, pentru a afirma spiritul Creştinătăţii, Sfântul Siluan menţionează 
răspunsul pe care l-a dat Hristos celor doi ucenici, lui loan și lacov, când, în drumul lor spre lerusalim, 
samarinenii au refuzat să-L primească. Atunci, propunerii celor doi ucenici, să coboare foc din cer și 
să-i ardă pe samarineni, Hristos le spune cu milă: „nu am venit să nimicesc sufletele oamenilor, ci să 
le mântuiesc“ (Luca 9, 55-56) La fel şi noi, adaugă Sfântul Siluan, avem datoria să gândim una:,„să se 
mântuiască toţi”. 

Acolo unde există „duşmani', zice Părintele Sofronie, există şi „respingere“. Prin respingere omul 
decade inevitabil din comuniunea dumnezeiască şi se află deja în afara lui Dumnezeu... „cei care urăsc 
şi resping pe fratele lor sunt nedesăvarşiţi, nu l-au cunoscut pe Dumnezeul cel adevărat, Care este 
Dragoste ce le îmbrăţişează pe toate, şi n-au aflat încă drumul ce duce la Acesta“. Cine gândeşte răul 
pentru vrăjmaşii lui, subliniază şi Sfântul Siluan, „înseamnă că nu are dragostea lui Dumnezeu şi n-a 
cunoscut încă pe Dumnezeu. Înseamna că mai degrabă duhul cel viclean a intrat în inima lui şi aduce 
gânduri rele, deoarece, după cuvintele Domnului, din inimă ies gândurile rele sau bune“. 

Ura dezbină oamenii. Vine în antiteză cu deofiinţimea firii lor şi reprezintă o boală şi o stare 
nenaturală. De aceea şi iubirea pentru aproapele nu poate fi desăvârşită dacă nu cuprinde, fără 
discriminare, toţi oamenii. Sfântul Maxim Mărturisitorul subliniază următoarele: „dacă însă pe unii îi 
urăşti, iar pe alţii nici nu îi iubeşti nici nu îi urăşti, pe alţii iubindu-i, însă în mod egal, iar pe unii îi iubeşti 
mult, din aceasta inegalitate cunoaşte că departe eşti de desăvârşirea dragostei, care presupune a iubi 
în mod egal pe toţi oamenii“. 

lubirea de aproapele nu poate fi temelia iubirii de Dumnezeu. Binenţeles, iubirea de aproapele se 
leagă desăvârşit cu iubirea de Dumnezeu. Izvorul însă al iubirii este Dumnezeu. Pentru aceasta, iubirea 
autentică pentru om se fundamentează pe iubirea de Dumnezeu. lubirea autentică de Dumnezeu 
se transformă în iubire autentică de om. De aceea şi Sfântul Siluan încredința în continuu că „cine nu 
iubeşte pe vrăjmaşi, întru el nu există iubirea lui Dumnezeu şi în el nu a locuit încă harul Acestuia”. 
Omul percepe de obicei iubirea egocentric şi interesat. Se absolutizează pe sine şi uită că iubirea 
lui nu este Dumnezeu, ci Dumnezeu este iubirea. lar dacă iubirea omului nu se acordă cu voinţa lui 
Dumnezeu, înseamnă ca aceasta nu este adevărată, ci prefăcută sau iubitoare de trup. 

Se întâmplă, uneori, ca iubirea omului să se orienteze doar spre Dumnezeu şi să-l uite pe om, sau 
să se îndrepte numai spre om şi să-L iute pe Dumnezeu. În ambele cazuri, iubirea nu este adevărată. 
După cum precizează Apostolul şi Evanghelistul loan, „dacă cineva spune, iubesc pe Dumnezeu, iar 
pe fratele său urăşte, mincinos este. Căci dacă nu iubeşte pe fratele pe care îl vede, pe Dumnezeu, pe 
care nu-L vede, cum poate să-L iubească? Şi această poruncă avem de la Acesta, ca cel ce iubeşte pe 
Dumnezeu să iubească şi pe fratele său“ (| loan, 4 20-21). Harul lui Dumnezeu, scrie Sfântul Siluan, vine 
şi rămâne având dragoste către fratele. 

lubirea este congenitală omului ca „ornepuarik6c A6yoc“ — cuvântul roditor. În acelaşi timp iubirea 
este şi poruncită spre împlinire. lubirea, ca şi cuvânt roditor, există în natura umană, în timp ce împlinirea 
poruncii este exerciţiu al virtuţii şi rod al Duhului Sfânt (vezi Galateni 5, 22). Din aceasta deducem că 

iubirea constituie un dat ontologic al fiinţei omenești. Fără păzirea poruncilor iubirii, după cum s-a 
predicat de către Hristos și s-a descoperit în persoana Lui, cu viaţa și moartea Lui, cuvântul roditor, ce 
există în om, nu poate aduce roadă. 

Prima experienţă a dragostei se împărtășește omului prin iubirea maternă, încă din viaţa intrauterină. 
De acolo începe simţirea și trăirea ei în lume. Este și motivul pentru care lipsirea de dragostea maternă 
are consecinţe traumatizante pentru sufletul copiilor. lubirea mamei este iubire naturală, care cuprinde 
şi elemente dezinteresate. Din această perspectivă iubirea maternă reprezintă cea mai profundă 
formă de iubire naturală. Pe cât de profundă este iubirea, precizează Sfântul Siluan, pe atât de mare e 
suferinţa. Pentru aceasta suferinţa maternă este şi cea mai mare în planul vieţii naturale. 

Scopul vieţii morale a Creştinului trebuie să fie întotdeauna trecerea de la iubirea interesată la cea 
dezinteresată. lar acest lucru nu este deloc ușor sau simplu. Interesul reprezintă cel mai puternic suport 
al omului perisabil şi muritor, izvorăşte din simţul de autoconservare şi se leagă de frica de moarte. 
Dimpotrivă, dezinteresul presupune spirit de sacrificiu și depașirea fricii de moarte. Aceste deziderate care 
sunt nerealizabile pentru om, devin realizabile prin lucrarea harului lui Dumnezeu, ce eliberează omul din 
perisabil (stricăciune) şi din moarte și-l conduce spre inviere şi viaţă adevărată. Trăirea iubirii dezinteresate 
este influenţată, după cum este natural, și de către factori externi. Conştiinţa comună, care precumpănea 
în societatea tradiţională ţărănească, spiritul kinovial pe care l-a cultivat monahismul și constituia idealul 
vieţii sociale al popoarelor ortodoxe, au inrâurit pozitiv în această direcţie. Din contra, spiritul individualist 
al modernismului şi orientarea utilitaristă a vieţii contemporane și a culturii contemporane nu ajută deloc 
la dezvoltarea iubirii dezinteresate. Astfel devine evidentă marea însemnătate a prezenţei vieţii de obște 
monastirești, pentru societatea de azi. 

lubirea nu este o noţiune abstractă și impersonală, dar există și se manifestă la persoane în relaţiile 
interpersonale sau comunitare. În mod repetat, subliniază Sfântul Siluan, „e de ajuns un salut pentru a 
simţi sufletul înlăuntru, o transformare a bunătăţii, după cum ajunge o privire supărăcioasă, ca să alunge 
iubirea şi harul lui Dumnezeu”. În același timp, însă, iubirea se asociază şi cu instituţiile societăţii. Când, 
adică, există iubire în oameni, aceasta se imprimă și în instituţiile vieţii sociale. 

Lucrul acesta se evidenţiază și din contribuţia care au exercitat-o Creștinii, de-a lungul timpului, în 
formarea instituţiilor statului. La fel, din păcate, se întâmplă și printr-o atitudine negativă. Când lipseşte 
iubirea din oameni, absenţa ei devine perceptibilă nu numai în planul legăturilor interpersonale ci și în 
instituţiile vieţii sociale. Biserica este societatea iubirii, este societatea care i îmbrățișează pe toţi, unde 
fiecare este chemat să-și schimbe viaţa după a celuilalt, unde sinele real al fiecăruia este „ceilalţi“. Este 
societatea unde e posibilă trăirea iubirii Dumnezeului Treime. Repetarea păcatului adamic în viaţa zilnică 
se realizează prin autonomizarea omului, prin izolarea lui egocentrică și prin auto-înălţarea lui la rang 
de judecător și controlor (cântar) al celorlalţi oameni. Hristos îi cheamă, însă, pe oameni să se smerească 
înaintea lui Dumnezeu, să-şi deschidă inima lor şi să nu i judece pe ceilalţi, ci să-i iubească şi să-i ierte. 

Omul nu este în poziţia de a judeca drept pe ceilalţi, deoarece nu le cunoaşte pe toate, ca Dumnezeu. 
Atunci când, însă, se exersează prin smerenie și ajunge la maturitatea duhovnicească să nu-i judece pe 
alţii, ci să cultive gânduri bune spre aceștia, dobândeşte harisma discernământului și poate să i înţeleagă 
şi să i judece corect pe toţi oamenii. lubirea nu face însă diferenţe, ci îi cuprinde pe toţi fără osebire. Când 
iubirea se limitează la anumiţi aleși, elita, și îi părăsește pe cei ne-aleși, cu ușurință conduce spre ura celor 
ne-aleși și astfel împarte natura umană. 

Oamenii, ca persoane și umanitate, se maturizează etapizat în iubire. Lucru ce se constată și din 
istoria dumnezeieștii iconomii, unde porunca iubirii nu se prezintă oamenilor de la început, în forma ei 
desăvârșită, ci treptat. Astfel, în Vechiul Testament, ca „pedagog spre Hristos“, a chemat oamenii să cultive 
iubirea în cercul poporului ales. Caracteristică este şi următoarea graduare însemnată în cartea Leviticului: 
„Eu sunt Domnul Dumnezeul tău. Să nu urăști pe fratele tău în cugetul tău, dar să mustri pe aproapele 
tău, ca să nu porţi păcatul lui. Să nu te răzbuni cu mâna ta și să nu ai ură asupra fiilor poporului tău, ci 
să iubeşti pe aproapele tău ca pe tine însuţi“ (Levitic 19, 16-18). În textul acesta iubirea se evidenţiază 
ca final al unei călătorii, care se realizează în patru stadii. În prima parte avem evitarea urii faţă de frate. 
Urmează îndreptarea aproapelui, care trebuie să se facă fără nici o urmă de ură. Al treilea stadiu interzice 
răzbunarea și pomenirea răului pentru fapte rele săvârșite în trecut, iar al patrulea stadiu e porunca iubirii 
de aproapele, care trebuie să fie identică cu iubirea de sine. 

De altfel, „ochi pentru ochi și dinte pentru dinte“ (Exod 21, 24) nu impune aceeași pedeapsă, după cum 
rău consideră unii, ci limitează răzbunarea pentru răul provocat de către cineva. În cartea Proverbelor se 
face cuvânt pentru răsplătirea cu bine a răului către vrăjmaș: „dacă flămânzește dușmanul tău, dă-i de 

mâncare; dacă însetează, dă-i de băut; căci acestea se fac cărbuni aprinşi pe capul lui“ (Proverbe 25, 21- 
22). Cu toate că aici e evidentă existenţa îndemnului pentru exercitarea iubirii dezinteresate spre vrăjmași, 
acesta nu încetează însă să coexiste cu un minim mod de comportare omenos, dar energic, în caz de 
răzbunare. 

lubirea adevărată se asociază desăvârșit cu frica de Dumnezeu. Chiar și împlinirea poruncilor lui 
Dumnezeu, care se recapitulează în împlinirea poruncii iubirii, are ca punct de pornire frica de Dumnezeu. 
Frica aceasta purifică sufletul credinciosului, îl maturizează și îl conduce spre iubire. Pe cât credinciosul ţine 
poruncile lui Dumnezeu, imbold având frica, cu atât se poartă ca un rob interesat, și viaţa lui duhovnicească 
are un caracter determinat (constrângere). Când, iarăşi, comportarea lui se îmbunătățește și ţine poruncile 
așteptând răsplata, acţionează ca un salariat și încetează a se mişca cu vreun interes. În cazul acesta, însă, 
se modelează caracterul determinat, de constrângere, a vieţii lui duhovnicești și conformarea spre voinţa 
lui Dumnezeu se poate realiza cu râvnă și bucurie. În sfârşit, când imboldul împlinirii poruncilor este 
iubirea de Dumnezeu, atunci credinciosul poate acţiona dezinteresat. Nu se simte în această stare, nici 
rob, nici plătit, salariat, se simte liber, ca un copil al lui Dumnezeu, Tatăl lui, și vede dumnezeieștile porunci 
ca mijloace de dobândire și păstrare a libertăţii. 

Mulţi desconsideră valoarea fricii și afirmă că ar trebui exclusă din relaţia omului cu Dumnezeu. Poziţia 
aceasta pare oarecum dreaptă, precum şi în acord cu spiritul Evangheliei şi al Predaniei Bisericii. Într- 
adevăr, evanghelistul loan scrie, categoric, că, „frica nu este în iubire, ci iubirea desăvârșită leapădă frica“ (| 
loan 4, 18). Cunoscut, de asemenea este şi cuvântul Marelui Antonie, „eu nu mă mai tem de Dumnezeu, ci 
Îl iubesc“ Pe aceasta temă se fac nenumărate răstălmăciri, când se uită importanţa decisivă ce o are frica 
de Dumnezeu în viaţa duhovnicească a omului. Însuşi Marele Antonie zicea către avva Pamvo că, „din a i fi 
frică de Dumnezeu, a făcut să locuiască Duhul lui Dumnezeu în acesta“. 

O anumită problemă se pare că prezintă legătura iubirii cu dreptatea. Şi problema aceasta este într- 
adevăr serioasă, când este privită prin criterii lumeşti. Cum se poate întâmpina cu dragoste nedreptatea? 
Cum se poate să rămână nepedepsit cineva care săvârşeşte fapte de violenţă împotriva altora? Nu cumva 
practicarea dragostei implică extinderea nedreptăţii? Oare, iertarea, pe care este chemat Creştinul să o 
ofere acelora ce-l nedreptăţesc contribuie la precumpănirea nedreptăţii? Nu cumva, într-o analiză finală, 
cuvântul predicat de Hristos, „nu te împotrivi celui viclean“, permite samavolnicia răului? 

Răspunzând la întrebările acestea, subliniem următoarele: evitarea confruntării cu răul preconizează 

abordarea mai eficientă a acestuia. Prin evitarea confruntării se învinge răul, ne-creând repetiţia. Astfel se 
limitează şi prezenţa acestuia în societate. Într-o situaţie contrară, întoarcerea, răsplătirea, răului devine 
mijloc și pentru înmulţirea, dar și pentru eternizarea lui. Evitarea confruntării înăbușă răul în trecut şi 
deschide perspective pozitive pentru viitor. Aceasta se dobândeşte în planul persoanelor şi al relaţiilor 
personale. La nivelul relaţiilor sociale și al instituţiilor, este necesară intervenţia autorităţii judecătorești. 

Creştinul care iubește nu nesocotește, din dragoste, nedreptatea ce se face în sarcina aproapelui său sau 
a comunităţii. Dimpotrivă, bine nţeles, însăși iubirea impune atitudinea activă pentru restabilirea dreptăţii. 
Pe cât de lăudabil este pentru credincios să primească fără a suspina nedreptatea ce i se face, pe atât de 
blamant este a tolera și a fi nesimţitor faţă de nedreptatea ce se săvârşeşte pe seama aproapelui acestuia. 
După cum, caracteristic, scrie Sfântul loan Gură de Aur, a răbda cineva nedreptatea săvârșită pe seama sa 
este îngăduit, să accepte însă nedreptatea săvârşită pe seama altora, este lașitate. 

lubirea pentru vrăjmași constituie împlinirea îndoitei porunci a iubirii, care sintetizează și celelalte 
porunci dumnezeieşti. Prin iubirea de vrăjmași omul se aseamănă cu Dumnezeu care iubeşte toţi oamenii, 
drepţi sau nedrepţi, care Se jertfeşte ca om, ca să i mântuiască pe duşmanii Săi. În același timp, iubirea 
de vrăjmași întregește iubirea de aproapele, deoarece cuprinde întreaga umanitate și nu disjunge fiinţa 
umană. lar când omul trăieşte această plinătate a dragostei, are reala comuniune cu Dumnezeu. Pe acesta 
îl iubeşte Dumnezeu și i se descoperă (vezi loan 14, 21). 

Ceea ce e valabil în planul vieţii personale, e valabil și în planul vieţii Bisericii. Biserica este, după cum 
scrie Apostolul Pavel, „stâlp şi temelie a adevărului“ (| Timotei 3, 15). Comuniunea cu Biserica constituie 
şi conexiunea societăţii la adevăr. Așa cum subliniază și Sfântul Grigorie Palama, „cei ce sunt ai Bisericii 
lui Hristos sunt în adevăr, iar cei ce nu sunt în adevăr, nu sunt ai Bisericii lui Hristos“. lubirea de vrăjmași 
reprezintă criteriul cel mai sigur al adevărului. Vederea și cunoașterea autentică a lui Dumnezeu există 
acolo unde există iubirea de vrăjmași. Aceasta înseamnă că iubirea de vrăjmași este criteriul cel mai sigur 
pentru recunoașterea adevăratei Biserici. Criteriul acesta, după cum însemnează Părintele Sofronie, poate 
fi numit şi universal, deoarece ne oferă fiecăruia dintre noi posibilitatea ca, prin intermediul manifestării 
sufleteşti a vieţii duhovnicești, care se supune controlului conștinţei, nu numai să determinăm spaţiul 
nostru duhovnicesc, adică să înţelegem dacă evoluţia noastră personală este adevărată sau falsă în raport 
cu Dumnezeu, dar și să distingem învăţătura Bisericii adevărate de toate alienările și contrafacerile care 
vin în interferenţă cu ea. 

Trăirea iubirii creștine, după cum într-un plan mai general și trăirea moralei creștine, se realizează 
etapizat şi cu dreaptă socoteală. Pentru aceasta este necesară și rânduirea treptată a exigenţelor faţă de 
credincioşi, în duhul condescendenţei, al îngăduinţei și al iconomiei, care dealtfel caracterizează în general 
Biserica Ortodoxă. Merită aici să consemnăm şi o întâmplare legată de Marele Antonie. Când acesta a 
fost întrebat de oarecari fraţi, să le grăiască cuvânt de zidire duhovnicească, a făcut pomenire din Sfânta 
Evanghelie: „Dacă cineva te-a lovit peste obrazul drept, întoarce-l și pe celălalt“ (Matei 5, 39). Aceia, însă, 
au răspuns că nu pot să îl împlinească. Atunci le-a zis:„Dacă nu puteţi să întoarceţi și partea cealaltă, măcar 
pe cea dintâi să o răbdaţi”. Şi iarași aceştia și au arătat neputinţa. Atunci Cuviosul s-a întors către ucenic, 
zicându-i:,„Fă-le o fiertură de arpacaș, căci sunt neputincioşi. Dacă aceasta nu puteţi, cealaltă nu vreţi, ce să 
fac cu voi? Trebuie rugăciune“. 

Încheind părintele Sofronie prezentarea vieţii și a învăţăturii Sfântului Siluan Atonitul, scrie: „Dacă 
aruncăm o privire cu mintea peste istoria bimilenară a Creștinismului, se va înfățișa înaintea noastră un 
imens tezaur de realizări ale culturii creștine: biblioteci colosale..., nenumărate universităţi, academii, 
institute..., biserici monumentale..., nenumărate creaţii preţioase ale altor științe: muzica, pictura, 
sculptura, literatura, şi altele foarte, foarte multe. Dar Părintele, ignorându-le pe toate acestea, s-a fixat 
doar spre următoarele: smerenia și iubirea de vrăjmași. De acestea spânzură toate“. 

„Dacă cineva se roagă mult şi posteşte, dar nu are dragoste pentru vrăjmași, sufletul său nu poate avea 
pacea“. lubirea pentru vrăjmași mărturisește prezenţa harului. lar prezenţa harului aduce pacea în sufletul 
omenesc. Creștinul este omul păcii. lar pacea sufletului este cel mai esenţial bun ce trebuie păstrat în viaţa 
lui. „Dacă te rogi pentru vrăjmașii tăi, observă Sfântul Siluan, atunci va veni pacea la tine. lar când iubeşti 
pe vrăjmașii tăi, cunoaște că e mare harul care trăieşte în tine... Dacă nu ai dragoste, atunci cel puţin nu îi 
vorbi de rău şi nu-i blestema, și atunci mai bine va fi. Dacă cineva însă blestemă și înjură, este evident că 
înăuntrul lui trăieşte un duh viclean, și dacă nu se pocăieşte, după moarte va merge acolo unde locuiesc 
duhurile cele viclene. Fie, adaugă, să salveze Domnul fiecare suflet de asemenea nenorocire”. lubirea de 
vrăjmași nu reprezintă o lucrare ieșită din comun sau un lux etic, ci semnul distinctiv şi indiciul necesităţii 
iubirii creştine. 

RESTAURAREA UNOR BISERICI DE LEMN 
DIN CUPRINSUL EPARHIEI! 


REDACŢIA 


Biserica de lemn din 
Povergina a trecut în urmă cu 
5 ani printr-un incendiu, ceea 
_„ ce a dus la distrugerea turlei, 

; carbonizarea pereţilor navei 
bisericii, precum şi a picturii. 
Din lipsă de fonduri aceasta nu 
+ apututfirefăcută, însă recenta 
4 fostcâștigatun proiect finanţat 
de către Institutul Naţional al 
Patrimoniului (INP), ceea ce 
permite demararea procesului 
de restaurare și conservare a 
bisericii monument. 

În acest sens, la 21 august 
a.c., un grupde profesori, 
peisagişti și tineri arhitecţi şi 
restauratori de la Facultatea de 
Arte și Arhitectură dinTimişoara 
s-a întâlnit la Povergina pentru 
a discuta despre modalităţile 
de restaurare a bisericii de lemn 
cu hramul „Sfinţii Arhangheli Mihail și Gavriil”. Scopul acestei prime întâlniri a fost de a găsi soluţii pentru a 
se elabora o documentaţie tehnico-economică necesară salvării acestui monument al patrimoniului satului 
bănățean din secolul al XVIII-lea. 

Din partea Arhiepiscopiei Timișoarei a fost prezent diac. Ing. Timotei Anişorac, consilier în cadrul sectorului 
Patrimoniu și construcţii bisericeşti al eparhiei. La aceste discuţii au participat și credincioși din Povergina 
alături de preotul paroh loan Lazăr. 

Biserica din Povergina, cod LMI TM-Il-m-A-06275, va fi restaurată prin acest proiect finanţat prin fonduri 
nerambursabile de INP, faza DALI, în cadrul subprogramului Elaborare a documentațiilor tehnico-economice 
pentru intervenţii asupra monumentelor istorice. Valoarea acestui proiect este de 116.820 lei, iar termenul 
limită pentru finalizarea studiilor este 15 decembrie 2020. Beneficiarul proiectului este Parohia Ortodoxă 
Română Bunea Mare, filia Povergina. 

Biserica „Sf. Arhangheli Mihail şi Gavriil” din Povergina datează din anii 1782-1783. Este construită din 
lemne de stejar îmbinate la colţuri în „coadă de rândunică”. Pereţii sunt acoperiţi cu lipitură de pământ. 
Fundaţia este din piatră de carieră. Absida altarului are şase laturi. Pictura a fost realizată de unul dintre cei 
mai importanţi zugravi din Banat, Gheorghe Diaconovici, cel care face tranziţia între pictura bizantină și cea 
locală.Totodată, acest pictor este tatăl unuia dintre fondatorii învățământului bănăţean, filologul Constantin 
Diaconovici Loga. 

Împreună cu celelalte 15 biserici de lemn din zona Făgetului, biserica din Povergina constituie o 
componentă de bază a patrimoniului cultural al Banatului, fiind un monument reprezentativ pentru 
arhitectura lemnului din Zona de Vest a României. 


1 Rubrică susținută de părintele arhid. ing. TIMOTEI ANIȘORAC, consilier patrimoniu şi construcții bisericești la Centrul 
eparhial 

De curând, a început intervenţia în regim de urgenţă la biserica de lemn cu hramul „Adormirea Maicii 
Domnului” din parohia Căpăt, protopopiatul Lugoj. 

Pentru restaurarea acestui lăcaş de cult Institutul Naţional al Patrimoniului (INP) a alocat suma de 
114.000 lei, fonduri nerambursabile, la care se adaugă și contribuţia financiară a Arhiepiscopiei Timişoarei. 

Prima întâlnire în vederea demarării proiectului a avut loc în comunitatea din Căpăt, pe data de 28 
august a.c., în curtea bisericii parohiale. La această întrevedere au participat echipa de implementare 
a proiectului, alături de preotul paroh Pavel Popa, primarul comunei Racoviţa, Nicolae Dănuţ Negru 
și credincioşi ai acestei comunităţi, pentru 
a fi informaţi şi de a putea sprijini pe viitor 
această iniţiativă a Arhiepiscopiei Timişoarei. 
Din partea Centrului eparhial a participat diac. 
Ing. Timotei Anișorac, consilier în sectorul 
Patrimoniu şi Construcţii bisericești. 

Lucrările de restaurare în regim de urgenţă 
a bisericii vor consta în acoperirea cu un 
eșafodaj de protecţie (pe structură de lemn) 
pentru a stopa infiltraţiile prin șarpanta 
degradată asupra picturii interioare. La 
această biserică de lemn încă se poate observa 
pictura originală, pe lemn, veche de două 
secole, care va intra și ea in cadrul proiectului 
de restaurare. 

Obiectivul intervenţiei de urgenţă îl 
constituie protejarea bisericii cu ajutorul 
eșafodajului, neinvaziv şi reversibil, ce nu va afecta și nici atinge în niciun fel monumentul. 

După finalizarea lucrărilor de intervenţie, acest eşafodaj, proiectat de prof. Dr. Ing. Marius Moșoarcă 
de la Facultatea de Construcţii din Timișoara, se va putea monta la alte biserici de lemn, care își așteaptă 
rândul pentru a fi restaurate și reintegrate în circuitul liturgic. 

POEZII 


ÎN CER ȘI PE PĂMÂNI, 
REGINĂ 


Tu eşti izvorul îndurării cel veșnic viu şi nesecat, 
Limanul însorit al milei pe care lumea l-a aflat. 
Sub mâna ta ocrotitoare durerile adânci se-alină, 
Eşti Sfânta Maică a Luminii și neamurile ţi se- 
nchină, 

În cer şi pe pământ, Regină. 


Pe tine îngerii te laudă și în cântări te preamăresc, 
lar stelele îți pun cunună și cerul strai împărătesc. 
La dreapta Sa, întru mărire și cinste Fiul tău te-a 
pus, 

Crin înflorit în veșnicie, Regina oștilor de sus, 
Fecioară, Maica lui lisus. 


Şi cât se-ntinde largul lumii popoarele te fericesc 
Căci ai născut pe Împăratul măririi, Fiul tău ceresc. 
Din Nazaret, floare curată a unei magice meniri, 
Aleasă a Dumnezeirii, Potir al sacrei împliniri, 
Fecioară a Bunei Vestiri. 


Cerescul har te înconjoară cu nimb strălucitor şi 
viu, 

lar gândul care ţi se-nchină nu rătăcește în pustiu, 
Căci în privirea ta blajină adâncă milă ni se-arată 
Și pentru noi eşti rugătoare la Fiul tău și ascultată, 
Fecioară, Maică Preacurată. 


Ţie se roagă călătorul cel ostenit și însetat, 

lar tu îi dăruiești putere, izvor sfinţit și drum curat. 
Cunună de virtuţi, icoană ocrotitoare și senină, 
Fecioară, Doamnă în vecie, înconjurată de lumină, 
În cer şi pe pământ, Regină. 


MARIA ANIA 

RUGĂCIUNE 


Pământul... sub noi... ajută Părinte! 
Să fie cărare... și hrană... și casă... 
Ajută-i pe cei plecaţi de acasă... 

Mă rog pentru ei, în suflet și-n minte. 


Aici... și departe... dă Doamne lumină! 
Neamul... sub cruci... să aibă odihnă - 
Cei buni să-nflorească în pace și tihnă... 
Cei răi să se-ndrepte spre calea divină. 


Doamne, dă gândul cel bun tuturor! 
Semenii toți... de-i ştiu ori nu-i știu, 
Să aibă credinţă și spiritul viu... 

Dă-le lumină şi sfânt ajutor! 


Ajută, Părinte, tot ce-ai modelat, 

Aici... pe pământ... sau foarte departe... 
În viu... şi neviu... eternul împarte 

Tot ceea ce Tu ai vrut şi creat. 


Dă, Doamne, în noi, iubire... credinţă... 
Când ne-nchinăm... ne ești mai aproape... 
Nu frică s-avem ascunsă sub pleoape, 

Ci dragoste multă în gând și fiinţă. 


Dă Doamne putere în suflet curat - 
Dă neamului meu lumină să meargă... 
Dă ochiului trist puterea să şteargă 
Lacrima plânsă şi-amaru-ndurat. 


Prietenii mei să-și ducă menirea 

Cu fruntea spre Tine - Sunt oameni cuminţi - 
Ajută-i pe cei plecaţi printre sfinţi... 

Ajută-n credinţă, etern, omenirea. 


Dă-i mamei putere şi inimă vie - 
Anii din spate să-i fie uşori - 

In vii amintiri să afle comori... 
Şi-n tot și în toate cu Tine să fie. 


Şi dă sănătate copilului meu, 

Să facă ce-i bine... curat să gândească... 
În sufletul tânăr credinţa să crească... 
Să creadă în sine și în Dumnezeu. 


Şi mie... Părinte... dă-mi dramul de bine... 
Sunt om printre oameni și îți mulțumesc! 
Cu Tine exist... cu Tine gândesc... 

Trăieşti și te simt în suflet la mine. 


Ajută-ne Doamne... ajută-te Doamne... 
Să simţi veşnicia curată şi vie... 

Dragostea noastră spre Tine să fie 
Vii primăveri și rodnice toamne. 


Şi timpul să-ţi fie etern și curat - 

Neant fără Tine... pustiu... și nimic... 

Plec fruntea, Părinte... și-apoi o ridic - 
Mă-nchin, mulţumesc...Tu viaţă mi-ai dat! 


Și iar mulţumesc... și iarăşi mă-nchin... 
Speranţă îmi dai...iubire, credinţă... 
Exiști în etern... în gând și-n fiinţă... 
Şi-n sufletul meu ești veșnic - 

Amin! 


Dr. TEONA SCOPOS 


ORICE OM 


Orice om ce-l vezi în față 
Are o poveste-n spate, 
Are-un suflet și o viață 

Și o inimă ce bate! 


Orice om are amintiri, 
Are lacrimi și suspine 
Şi-a avut și împliri 

Și dureri, la fel ca tine! 


Orice om are păcate 

Şi-o să aibă viaţa toată, 
Mă-ntreb, oare cine poate 
Să rămână fără pată? 


Orice om este-o persoană 
Tot cum ești și tu şi eu, 
Este-o tainică icoană, 

Din chipul lui Dumnezeu! 


Are țeluri şi dorințe, 
Sentimente și trăiri, 
Are patimi, consecinţe, 
Zile cu dezamăgiri! 


Orice om oftează, plânge 
Când e trist sau dă de greu, 
Câte-n viața asta strânge 
Ştie bunul Dumnezeu! 


Orice om are o mamă 
Şi un tată sau un frate, 
Sau o fi trăit vreo dramă, 
Dumnezeu, le știe toate! 

Sau poate are vreo boală 
Care-l macină trupește, 
Sau poate la ora actuală 
E minune că trăieşte! 


Sau o fi un singuratic 
Camuflat după durere, 
Sau o fi vreun enigmatic 
Care suferă-n tăcere! 


Care luptă cu destinul 
Şi cu semenii săi reci, 
Care își ascunde chinul 
Printre zâmbetele seci! 


Sau poate o fi Hristos 
Într-un suflet oarecare, 
În smeritul zdrenţuros 
Care-ţi cere de mâncare! 


Însă peste acestea toate, 
Orice om, cât de sărman 
Are o poveste-n spate 
Care-i demnă de-un roman! 


SORIN DRAGOȘ BUTUCEL 


__ ÎNALTA POARTĂ A 
ÎNCREDERII ÎN DUMNEZEU 


Noi, cei slabi, 

Prin închinare înfrângem greul, 
Prin sufletele care găsesc 
Înalta poartă a încrederii 
În Dumnezeu. 

Creștinii ştiu ce-i binele, 
lar pentru săvârşirea lui 
Ecoul faptelor 
Dovedeşte. 

Ca un pom alvieţii 

Ce strălucește 

La 'ntâlnirea vremelniciei 
Cu veșnicia, 

Până cucerești 

Cărarea sfinţită! 


PETRU JICHICI 

IUBEȘTE SUFERINIA 


Pacea de vrei s-o dobândești, 
lubește suferința. 

Învaţă-te ca s-o primeşti 

Deși nu ţi-e dorinţa. 


O lacrimă divină, 

De orice e mai presus 
Te umple de lumină, 

Te duce în ceruri sus. 


Doamne, ajută-mi să plinesc 
Voia Ta cea Sfântă 

Ajută-mi ca să o iubesc, 
Inima mi-o încântă. 


MONAHIA ELENA 


FALSĂ SOLITUDINE 


Pășesc înveșmântat în gânduri... 

Toc, toc, toc... 

Ecoul paşilor monotoni zgârie tăcerea. 
Chiar singurătatea s-o pot apuca de braţ, 
aş fi mulțumită. 

Opacă la înțelesurile ce depășesc 
sărmanul bun simţ de toate zilele, 

nu pricep, 

asemenea lui Luca și Cleopa în drum spre Emaus, 
că nu există zare 

unde îndreptându-te, 

să nu-L ai alături 

pe lisus, Izvoditorul bucuriei. 


AQUILINA BIRĂESCU 

GRAI 


Limba noastră, o aud 

Ca pe cel mai frumos poem 

de pe pământ 

Văd oamenii cum muncesc 
Vorbesc, cântă și se odihnesc 

La umbra stejarului 

Toţi stau pe plaiuri sacre 

Sub piramida luminii 

Sub raze de soare 

Sau fulgii albi de nea 

Aici m-am trezit 

Într-un anotimp alb 

Și unde corzile viorii 

Cântau colinde 

Privind spre cer 

Îmi luminez inima 

Și văd că Dumnezeu 

Stă aproape de graiul 

părinţilor mei 

De clopotul ce bate peste sat 

Și cheamă oamenii la rugăciune 
Aud glasul părintelui care îndeamnă 
la pace, cumpătare și omenie 

la tot ce-i bun şi curat 

În noapte aud îngerii 

Cu colindă la fereastră 

Şi aştept o nouă zi 

Cu lumină, așa cum a fost 

ea la început 

Și ea să ardă în noi 

Ca spiritul sfânt. 

lată văd cum a început să ningă 
pe umerii mei 

Și în limba noastră 

Aud cuvintele spuse din altar 
pace, cinste, preţuire şi omenie 
iar în jur se simte 

miros de grâu și de pâine caldă 
În ţara mea când deschid ochii 
Văd razele de soare cum încălzesc 
boabele de rouă de pe pământ 
Aşa cum îngerii îl laudă și preaslăvesc 
pe Dumnezeu din cer 

Aşa se cade ca și noi 

prin rugăciune în graiul curat 
să fim în legătură 

cu acela care este Ziditorul nostru. 


TEODOR JURCA 

ACTUALITATEA EPARHIALĂ 


Hramul mănăst 


sa 


rii Timişeni 

La sărbătoarea  Tăierii 
Capului Sfântului loan 
Botezătorul, Mănăstirea 
Timişeni-Şag şi-a cinstit, 
prin rugăciune, ocrotitorul 
spiritual, pe Sfântul Prooroc 
II loan. 
Programul liturgic a 
| debutat încă din ajunul 
sărbătoii,cu oficiereaVecerniei 
Mari, unită cu Litia de către 
un sobor de ieromonahi și 
preoţi din cuprinsul eparhiei, 
continuând, în noapte, cu 
Sfânta Taină a  Maslului, 
Utrenia, Ceasurile și Sfânta 
| Liturghie, iar în zorii sărbătorii 
ps N 1 jeg s-a oficiat Slujba Aghiasmei 

o Mici şi Taina Sfântului Maslu. 

Serviciul religios din ziua hramului a fost încununat cu săvârșirea Sfintei Liturghii de către 
Înaltpreasfinţitul Părinte loan, Arhiepiscopul Timişoarei și Mitropolitul Banatului, înconjurat de un sobor 
de preoţi şi diaconi. La finalul sinaxei euharistice, Înaltpreasfinţia Sa a rostit un cuvânt de învăţătură 
despre contextul decapitării „celui mai mare om născut din femeie”, după cum l-a numit Hristos pe 
proorocul loan. La finalul cuvântului, lerarhul a subliniat că, lrod Antipa îşi scrisese numele în istoria 
poporului Israel, însă, cu sângele Sfântului loan Botezătorul, și-a şters numele din cartea vieţii. 


A 


ARE 
ți 
(N h 


(1) 
pi 


si ți 

Târnosirea bisericii ortodoxe ucrainiene din Timişoara 


În vara anului 2010 s-a pus fundaţia 
bisericii de cărămidă, pe baza autorizaţiei 
de construire nr. 2128/20.09.2004. În luna 


iulie 2012 s-a început zidirea Bisericii cu | 


cărămidă. Proiectul Bisericii a fost executat 
de dna. Arhitect Laslo Elena, în colaborare 
cu dna. Arhitect Mariana Fuchs. Proiectul 
este realizat după modelul bisericilor 
slave, pe plan pătrat, având spre est trei 
abside circulare iar pe naos o turlă zveltă, 


acoperită cu o cupolă sferică alungită, de 


formă „bulb de ceapă”. Deasupra porticului 
ce adăpostește intrarea în biserică se ridica 
„Zvoniţele”. Partea de rezistență a fost 
întocmită de inginerul Moşoarcă Marius,iar 
ridicarea topo de ing. Mut Florin. Ambii au 
lucrat în mod gratuit. 

Parohia ortodoxă ucraineană din 
Timişoara se supune administrativ 
Protopopiatului Ortodox Ucrainean din 
Lugoj, respectiv Vicariatului Ortodox 


Ucrainean de  Sighetu-Marmaţiei, iar 


canonic se află sub ascultarea Patriarhiei 


Române. De asemenea, păstrează relaţii = 
de frumoasă colaborare cu Mitropolia 
k 


Banatului. 


Parohia ortodoxă ucraineană din Timişoara se 
numără printre cele mai tinere parohii ucrainene din 
Banat, situată pe strada Mareșal Alexandru Averescu 
(fosta Lidia) nr. 3c din Timişoara. 

Prima Liturghie în limba ucraineană în orașul de 
pe Bega s-a slujit în data de 21 mai 2001, la subsolul 
catedralei mitropolitane din oraș. Sfânta Liturghie a 
fost slujită de un sobor de preoți, în frunte cu pr. Vicar 
ucrainean Piţura loan, pr. protopop Ilie Albiciuc, iar 
din partea Bisericii Ortodoxe Române a participat pr. 
vicar llie Maier. 

Comunitatea îmbracă haine de sărbătoare în 


[+ luna noiembrie a aceluiaşi an când, la data de 14, 


Preasfinţitul Lucian Lugojanul (actualmente episcop 


; al Caransebeşului) pune piatra de temelie a noului 


lăcaş de cult, cu hramul „Adormirii Maicii Domnului” 
(28 august). 

În vara anului 2005, prin strădaniile preotului paroh 
și ale credincioşilor ucraineni și români, se construieşte 
în timp record o bisericuţă din lemn, menită să ofere 
un cadru prielnic, familial slujirii sfintei Liturghii în 
limba ucraineană, o bisericuță care avea să mângâie 
sufletele multor credincioşi. Bucuria credincioșilor 
avea să fie deplină în luna septembrie a aceluiaşi 
an, când Preasfinţitul Lucian hotărăşte târnosirea 
bisericuței cu moaștele sfintei Muceniţe Ecaterina. 

Duminica a  lX-a 
după Rusalii a avut o 
însemnătate deosebită 
pentru credincioșii 
filiei Mănăstire a 
parohiei Berecuţa, din 
protopopiatul Deta. 


La echinocțiul 
zilei a poposit în 
această localitate 


Înaltpreasfinţitul 
Părinte Arhiepiscop 


loan, Mitropolitul 
Banatului, însoțit de 
Preaonoratul Părinte 
Arhid. Timotei Anişorac, 
consilier eparhial 
al Arhiepiscopiei 
Timişoarei. 


Prilejul descinderii în 
mijlocul credincioșilor 
a Înaltului lerarh l-a 
constituit punerea 
pietrei de temelie pentru noua biserică cu hramul „Pogorârea Sfântului Duh” din Mănăstire. 

Parohia Berecuţa cu filia Mănăstire este păstorită de P. C. Părinte Zoran Milovanov care sprijinit de 
enoriași şi autorităţile locale, judeţene și naționale a demarat lucrările pentru noua biserică. 

La această zi însemnată pentru istoria locală, Înaltpresfinţitul Părinte Mitropolit loan şi P. On. Părinte 
Arhid. Timotei Anișorac au fost așteptați de un sobor de preoți, compus din Preaonoratul Părinte loan 
Prisăcean, protopopul Detei, P.C. Zoran Milovanov, parohul locului, P. Cuv. Protos. Serafim Grozăvescu de 
la Mănăstirea Cebza, P. Cuv. Protos. Nikon Karicianac de la Mănăstirea Sfântul Gheorghe din Mănăstire, 
P. C. Părinţi Călin Negrea (parohia Gătaia), Sebastian Andrei Petrescu (parohia Percosova) și Valentin 
Bugariu (parohia Birda). 

Au fost prezente oficialități locale: dl. Sorinel Marcu, viceprimarul Primăriei Birda, dl. Daniel Moisă, 
secretarul Primăriei, d-na. Ştefania Cercega și dl. Adrian Mitu, consilieri locali. 

Înaltpreasfinţitul Părinte Mitropolit 
loan a oficiat împreună cu soborul de 
clerici slujba care se face la punerea 
temeliei bisericii. În cuvântul de 
învățătură, ierarhul bănăţean a vorbit 
despre însemnătatea bisericii pentru 
pentru localitate. Din vremea când a 
slujit Biserica Ortodoxă Română din 
Țara Sfântă a adus la reîntoarcerea 
în România mai multe vestigii ale 
credinţei. Împreună cu placa care 
va aminti de ridicarea bisericii a fost 
așezată o piatră din Muntele Sinai. 

Sărbătoarea a fost îmbogăţită 
de prezenţa copiilor îmbrăcaţi în 
frumoasele costume naţionale 
românești precum și de prezenţa 
credincioșilor. 

La sărbătoarea Sfinţilor Martiri 
3 Brâncoveni Preasfinţitul Părinte Lucian, 
îşi Episcopul Caransebeşului a slujit 
Sfânta Liturghie la Catedrala Episcopală 
„invierea Domnului” şi „Sfântul Proroc 
llie  Tesviteanul” din Caransebeș, 
împreună cu trei ierarhi ai Bisericii 
Ortodoxe Române. Alături de Preasfinţia 
Sa au fost Preasfinţitul Părinte Nicodim, 
Episcopul Severinului şi  Strehaiei, 
Preasfinţitul Părinte Gurie, Episcopul 
Devei și Hunedoarei și Preasfinţitul 
"1 Părinte Emilian Crișanul, Episcop vicar al 
Arhiepiscopiei Aradului. 

Tot duminică, 16 august, Preasfinţitul 


Părinte Lucian a mers la mormântul părinţilor ce se află la Mănăstirea Românești și împreună cu 
Înaltpreasfinţitul Părinte loan, Mitropolitul Banatului şi Preasfinţitul Părinte Gurie s-au rugat şi aici pentru 
ca Dumnezeu să le facă loc în Împărăţia Sa. 


Arhiepiscopia Timișoarei, 
prin purtarea de ogriă a 
4 Inaltpreasfinţitului Părinte 


Mitropolit loan, prin sectorul 
îi social-filantropic și al Fundaţiei 
| „Filantropia” Timişoara - de la 
debutul pandemiei și până în 
prezent - a urmărit să sprijine 
instituţiile furnizoare de servicii 
socio-medicale cu materiale și 
echipamente necesare luptei 
i împotriva Covid 19. 
Totodată, această grijă a 
* fost îndreptată și către familiile 
aflate în dificultate, fie în izolare 
sau carantină. În acest context 
parteneriatul dintre Arhiepiscopia 
Timişoarei și Fundaţia „Diakoneo” 
' din Germania are ca acţiune 
comună oferirea de materiale de 
protecţie, acolo unde se constată că activitatea medicală sau socială poate fi sprijinită și îmbunătăţită. 

Spitalul de Psihiatrie și pentru Măsuri de Siguranţă Jebel, prin natura beneficiarilor a primit o atenţie 
deosebită în această perioadă, iar astăzi au primit spre folosul pacienţilor următoarele produse: 5000 
mănuși, 3000 măști protecţie, 100 ochelari, 190 combinezoane și 30 | dezinfectant. 

Acţiunea caritabilă de azi se înscrie în spiritul solidarităţii, ce leagă creștinii din Germania cu cei din 
România, respectiv cu cei Banat. 


X 
În ziua de 26 august, din încredințarea Înaltpreasfinţitului Părinte loan, Mitropolitul Banatului, Spitalul 
din Gătaia judeţul Timiș a beneficat de ajutoare alimentare. 
Arhiepiscopia Timişoarei în toată această perioadă s-a implicat în susținerea și completarea unor 
stocuri de alimente necesare unităţilor de îngrijire și spitale din judeţ, precum Spitalele din Jebel și 

Z, a il erei as - 
Gătaia. Astfel, a fost suplimentat necesarul zilnic al pacienţilor aflați pe paturile de spitale sau persoanelor 
suferinde cu peste 3 tone produse alimentare și produse lactate. Astăzi, prin cel de-al patrulea transport, 
au fost donate produse lactate Spitalului din Gătaia, pentru a completa hrana pacienţilor din această 
unitate medicală. 


Prohodul Maicii Domnului la catedrala mitropolitană 

În ajunul sărbătorii Adormirii Maicii 
Domnului, credincioşii timişoreni au participat 
la Slujba Vecerniei unită cu Litia, oficiată în 
Catedrala mitropolitană „Sfinţii Trei lerarhi” 
din Timişoara, în prezenţa Înaltpreasfinţitului 
Părinte loan, Mitropolitul Banatului. 

Potrivit tipicului bisericesc, la momentul 
rânduit din cadrul privegherii, Epitaful 
Adormirii Maicii Domnului a fost scos de 
către preoți în mijlocul bisericii, pentru a fi 
cinstit, cu evlavie, de toți cei prezenţi. Spre 
finalul slujbei, Înaltpreasfinţia Sa, împreună 
cu soborul slujitor şi credincioşii prezenţi 
au cântat, în jurul Sfântului Epitaf, cele trei 
stări ale Prohodului Maicii Domnului. După 
cuvântul de învăţătură, rostit de Chiriarhul 
Banatului, a urmat procesiunea cu Sfântul 
Epitaf în jurul Catedralei mitropolitane. 


Școala de vară la mănăstirea Partoș 

O nouă ediţie a „Școlii de vară” de la Partoș și-a deschis larg porţile pe parcursul lunii august pentru 
a-i primi pe copiii din Partoş, Banloc, Livezile, Ofsenița, Ciacova și Petroman, și pentru a le oferi pe 
durata a cinci zile un program cu totul special. Proiectul, coordonat de Conf. Univ. Dr. Liliana Danciu 
de la Universitatea de Vest din Timișoara, a fost organizat de către Asociaţia „Semper Agape” și Școala 
Gimnazială „Anghel Saligny” Banloc, împreună cu alți parteneri. 

În prima zi, după momentul de rugăciune şi deschidere festivă de la altarul de vară al Mănăstirii, actorii 
Ana Maria Cojocaru, Cătălin Ursu și Constantin Tovarniţchi de la Teatrul Naţional Timișoara au desfășurat 
activităţi teatrale și de animaţie. Au avut loc de asemenea și jocuri recreative și activităţi de relaxare 
coordonate de doamna Claudia Bilanin, director al Școlii din Banloc şi vicepresedinte al Asociaţiei. Nu a 
lipsit nici lecţia de religie susținută se către părintele stareț Varlaam:,„Sfinţii — ocrotitori ai copiilor”. 

A doua zi, de copii s-au ocupat cu multă dăruire Cobet Isolde și Isa Berger, actrițe ale Teatrului German 
din Timișoara. Doamna Liliana Danciu a organizat apoi momentul „Paşaport pentru o zi - muzică, ritm 
şi fantezie” — elemente de istorie, cultură și artă - România și Franţa în dialog. Artistul Ciprian Pop a 
organizat lecţia de muzică, iar doamna Diana Bozici a pregătit o minunată echipă de dansatori. Prânzul 
a fost servit în cadrul noului Centru de Zi „Dar din dar”. 

Date fiind condiţiile speciale ale perioadei, activităţile au respectat regulile de igienă și distanţare, 
fiind împlinite în spații diferite și în grupe de lucru paralele. 

În zilele următoare, copiii au ascultat poveşti „vindecătoare de suflet”, au intrat în rolul personajelor, 
au învăţat lecţii importante pentru viaţă. De asemenea, au făcut o altfel de matematică (“matematica 
distractivă”) şi, mai ales au gătit “mini proiectul “micii gastronomi. 

Ultima zi a acestei frumoase experienţe estivale cu cei mai tineri şi mai frumoși dintre noi - copiii, 
a ajuns la final, după cinci zile pline de experienţe şi activităţi deosebite. Dar acest final nu s-a produs 
înainte ca tinerii să ia parte la activitatea “Econatura”, coordonată de ing. chimist Valeria Nicorescu și 
prof. loana Lăzău - vizionare de film și dezbateri pe teme ecologice/colectare deșeuri din zona satului. 
Copiii au compus apoi și o scrisoare de mulțumire adresată cuiva drag; de asemenea au realizat şi un 
album inedit cu fotografii de la Școala de vară din acest an. 

Momentul mult așteptat însă a fost acela în care tinerii au prezentat (având și acompaniament 
instrumental), împreună cu Ciprian Pop, piesele învăţate în aceste zile, precum și dansul popular al cărui 
coregraf a fost Diana Bozici. Au recitat poezii în grai bănăţean și au primit premii frumoase constând în 
diplome, fotografii, cărți de cultură generală și dulciuri. 

La final, au lut cuvântul Conf. Univ. Liliana Danciu, d-na Claudia Bilanin, director al Școlii Gimnaziale 
“Anghel Saligny” Banloc și vicepreședinte al Asociaţiei Semper Agape, d-na Ecaterina Chiu, preşedinte al 
Asociaţiei și ierom. Varlaam Almăjanu, stareţul Mănăstirii Partoş. 


Fundaţia „Preot loan Olariu” a Parohiei Timișoara-losefin a donat in luna august 9.050 de măști în 
valoare de 15.000 lei pentru trei spitale timișorene: Spitalul de boli infecțioase „Victor Babeș”, Secţia de 
Pediatrie a Spitalului Bega și Maternitatea Odobescu din Timișoara. 

Iniţiativa aparţine Părintelui Paroh lonel Popescu. „În felul acest venim, încă o dată, în sprijinul 
unităţilor medicale care se confruntă cu cazurile de Covid-19 și contribuim și noi după puterile noastre 


Învierea 41 


la mai buna desfășurare 
a activităţii medicale în 

aceste unităţi timișorene', a 
| afirmatel. 

Medicii au primit măști 
medicale, iar pentru bolnavi 
au fost oferite măști de 
protecţie de unică folosinţă. 

„Aceste măști 
performante FF2 ne permit 
să intrăm la pacienţi în 
siguranţă, în acele zone cu 
risc de contaminare, ceea 
i ce contează pentru liniștea 
noastră sufletească, a 
spus dr. Virgil Musta, de la 
Spitalul de boli infecțioase 
„Victor Babeş” din Timişoara. 

„Solidaritatea este esenţială în aceste momente”, a mai spus medicul, mulţumind pentru sprijinul 
acordat. 

Parohia Timişoara-losefin este una dintre cele mai dinamice parohii din oraș, care se implică în 
activităţi filantropice de peste 20 de ani, cu ajutorul comunității de credincioși din jurul bisericii parohiale 
cu hramul „Naşterea Maicii Domnului”. 

Parohia sprijină persoanele vârstnice, familiile cu mulţi copii și pe cele monoparentale și oferă burse 
de studii pentru elevii și studenţii cu merite deosebite la învățătură care provin din familii dezavantajate 
economic. 


Sâmbătă de 15 august cu 
prilejul praznicului „Adormirii 
Maicii Domnului”, cea mai veche 
şi impunătoare biserică din 
Lugoj şi-a sărbătorit hramul. 

Și anul acesta, bucuria 
sărbătorii a fost desăvârşită 
de prezenţa ÎPS loan Selejan 
i Mitropolitul Banatului, care 
a fost întâmpinat de soborul 
de slujitori ai parohiei în faţa 
sfântului lăcaş în jurul orei 9:00. 
A urmat Sfânta Liturghie oficiată 
în noul altar de vară, ridicat 
lângă biserică, pe cheltuiala 
bunilor credincioşi ai parohiei. 
La finalul slujbei ierarhul a rostit 
un bogat cuvânt de învăţătură 
legat de praznicul Adormirii Maicii Domnului și grija pe care Maica Domnului ne-o arată tuturor. 

La rândul său, Preaonoratul Părinte loan Cerbu - Protopopul Lugojului, a adresat un cuvânt de 
mulţumire Înaltpreasfinţitului Părinte loan şi celorlalţi participanţi. 

Din cauza măsurilor de distanţare socială, pentru a fi prevenită îmbulzeala credincioşilor, anul acesta 
nu s-a mai împlinit tradiţia ocolirii bisericii, la care au participat reprezentanţii breslelor lugojene, cu 


steagul reprezentativ. 


Duminică, 16 august, au fost cinstiți în mod special Sfinţii Martiri Brâncoveni în bisericile din 
Birda și Sângeorge, ale parohiei Birda. În cadrul Sfintei Liturghii la momentul predicii a fost creionată 


At a cuu 

moștenirea cultural-artistică a 
Sfântului Voievod Constantin 
Brâncoveanu, martirizat 
împreună cu cei patru fii: 
Constantin, Ștefan, Radu, Matei 
şi sfetnicul lanache, în 15 august 
1714 la Istanbul. 

La biserica cu hramul „Sfinţii 
Arhangheli Mihail şi Gavriil” din 
Sângeorge a fost oficiat Acatistul 
Sfinţilor Martiri Brâncoveni, a fost 
susținută o cateheză tematică şi 
s-a vizionat filmul documentar: 
„Epoca domnitorului Constantin 
Brâncoveanu: om de stat; ctitor 
de cultură și martir al credinţei” 
realizat de Televiziunea Trinitas a 
Patriarhiei Române. 

În cateheza cu tema „Sfinţii Martiri Brâncoveni şi literatura religioasă românească”, preotul Valentin 
Bugariu a scos în privelişte câteva realizări excepționale ale Sfântului Constantin Brâncoveanu, ca 
sprijinitor al tiparului şi a cărții bisericeşti. 

Prima mare reușită a fost tipărirea pentru prima dată a Sfintei Scripturi în Ţările Române, în 1688. 
Biblia de la Bucureşti a apărut cu sprijinul ispravnicului (supraveghetorului) Constantin Brâncoveanu. În 
această calitate, a creat condiţiile optime ale acestui lucru, aducând ediţii rare al Scripturii, dicţionare, 
lucrări lexicografice!. Ajuns domnitor al Ţării Românești, Sf. Constantin Brâncoveanu a sprijinit tiparul și 
cartea românească, prin care a contribuit la unitatea limbii române. 

Filmul documentar a dezvelit alte ipostaze ale Sfinţilor Martiri Brâncoveni: politică externă și 
diplomaţie, biserică şi palate domnești, artă (pictură, sculptură) și învățământ. 


Pentru Facultatea de Teologie Ortodoxă "Ilarion V. Felea” din Arad începutul noului an bisericesc 
a coincis cu debutul altor activități și evenimente academice, de o reală importanţă pentru teologia 
românească. 

Astfel, în ziua 3 septembrie 2020 au fost susținute două noi lucrări de doctorat în Teologie, la 
disciplina Drept bisericesc. 

În prezenţa Înaltpreasfinţitului Părinte Timotei, Arhiepiscopul Aradului, primul candidat, Pr. Drd. 
Florin-loan Avram de la parohia Visag (judetul Timiș), a prezentat lucrarea,„Iconomie şi acrivie în tradiţia 
canonică a Bisericii Ortodoxe", cercetare realizată sub coordonarea Pr. Prof. Univ. Dr. Constantin Rus. 
Din comisia prezidată de Pr. Prof. Univ. Dr. Cristinel loja au mai făcut parte Pr. Prof. Univ. Dr. Nicușor 
Beldiman și Arhid. Prof. Univ. Dr. SERIE Grigoriță de la Facultatea de 1E0I99I5 Ortodoxă Patriarhul 


1 Valentin Bugariu, Din pridvorul credinței (Studii, note şi însemnări parohiale), Editura Hoffman, Caracal, 2019, p. 10. 

Justinian din Bucureşti şi Pr. Conf. Univ. Dr. Lucian Farcașiu de la Facultatea de Teologie Ortodoxă din 
Arad. 

Din referatul coordonatorului s-au reținut următoarele aprecieri: "lucrarea elaborată de Pr. Drd. 
Florin-loan Avram răspunde exigenţelor ştiinţifice actuale, specifice domeniului Teologie. Tema 
lucrării este inedită atât în structura, cât şi prin implicaţiile şi perspectivele ei. În ceea ce priveşte 
caracterul ştiinţific, lucrarea se integrează în exigenţele formale ale stadiului formativ, de pregătire 
pe care îl reprezintă, fiind fundamentată pe izvoare şi pe o bibliografie actuală, în concordanţă 
cu tema şi cu aprofundarea conceptelor din aria pe care o cercetează. Lucrarea are 282 de pagini, 
fiind fundamentată pe 848 note de subsol şi pe o bibliografie extinsă însumând 26 de izvoare 
biblice, patristice şi canonice, 264 lucrări de specialitate şi 152 articole şi studii conexe temei. 
Problematica iconomiei bisericești şi a acriviei reprezintă o temă fundamentală a Dreptului canonic 
ortodox, cele două principii fiind esenţiale în aplicarea canoanelor”. 


Preotul Nicolae Borduz de la parohia „Adormirea Maicii Domnului” din Lugoj 
a trecut la viaţa 
veșnică 

Preotul iconom 
Nicolae Borduz de la 
Parohia „Adormirea Maicii 
Domnului” din Lugoj, 
în urma unei scurte dar 
foarte grele suferinţe, a 
trecut la cele veşnice în 
seara zilei de 19 august. 

Născut la data de 7 
decembrie 1973 la Lugoj, 
urmează şcoala primară 
în localitatea Honorici, 
iar cursurile gimnaziale şi 
liceale la Lugoj. Între anii 
1992 - 1996 frecventează 
cursurile Facultăţii de 
Teologie  Pastorală din 
cadrul Universităţii 
Bucureşti. 

Este hirotonit preot 
în anul 1998 pe seama 
parohiei Hezeriş cu filia 
Valea Lungă, iar din anul 
2003 ocupă prin concurs 
postul de preot de la 
Parohia „Adormirea Maicii 
Domnului” din Lugoj. 

Din anul 2000 şi până 

= în prezent a deţinut 
funcţia de secretar al Oficiului protopopesc Lugoj. 

Pentru activitatea depusă la parohie şi oficiul protopopesc, în anul 2006, a primit distincţia de iconom. 

Slujba de înmormântare a avut loc sâmbătă, 22 august, în biserica „Adormirea Maicii Domnului” din 
Lugoj. 

Adresăm familiei greu încercate un cuvânt de mângâiere şi întărire, iar pentru sufletul lui înălţăm 
rugăciuni către Atotmilostivul Dumnezeu să-l odihnească în Împărăţia Sa cu toţi cei bineplăcuţi Lui. 

Veşnica lui pomenire din neam în neam! 

A primit pe preotul coslujitor Bogdan Neaga, de la parohia Timișoara Elisabetin, din protopopiatul 
Timişoara |l. 


A primit pe preotul paroh Sebastian Pâra, de la parohia Teş, din protopopiatul Lugoj; 

A primit pe preotul coslujitor Cristian Cerbu, de la parohia Lugoj |, din protopopiatul Lugoj; 

A primit pe preotul Cristian Păiș, protopopul Oficiului protopopesc Timișoara II; 

A primit pe domnul Vasile Todi, preşedintele Uniunii Jurnaliștilor din Banatul Istoric; 

A primit pe preotul coslujitor Sorin Suru, de la parohia Timişoara Elisabetin, din protopopiatul 
Timişoara |l. 


A oficiat Sfânta Liturghie la catedrala mitropolitană, hirotonind întru preot pe diaconul Sergiu 
Pantea; 

În după-amiaza zilei a pus piatra de temelie pentru noua biserică ce va fi construită în filia 
Mănăstire a parohiei Berecuţa, din protopopiatul Deta. 


10 august 

A primit pe ieromonahul Rafael Povirnaru, lect. dr. la Facultatea de Teologie din Timişoara; 

A primit pe domnul Mircea Bota, din Timişoara; 

A primit pe preotul paroh Ștefan Şişu, de la parohia Cornești, din protopopiatul Timişoara |; 

A primit pe preotul paroh Marcel Vlaicu, de la parohia Timişoara Cetate, din protopopiatul 
Timişoara |. 


11 august 

A primit pe preotul paroh Semenic Sîrbu, de la parohia Beregsău Mare, din protopopiatul 
Timişoara |; 

A primit pe preotul paroh Marius Şonea, de la parohia Giroc, din protopopiatul Timişoara |; 

A primit pe preotul paroh Traian Birăescu, de la parohia Lugoj Dealul Viilor, din protopopiatul 
Lugoj. 


12 august 

A primit pe domnul prof. Constantin Tufan, din Lugoj; 

A primit pe preotul paroh Remus-Daniel Poganu, de la parohia Bobda, din protopopiatul 
Timişoara |; 

A primit pe domnul ing. loan Sorincău, din localitatea Moşniţa Nouă; 

A primit pe preotul romano-catolic Bojte Attila, de la Mircurea-Ciuc; 

A primit pe preotul Daniel Susanu, din Episcopia Covasnei şi Harghitei; 

A primit pe domnul Petru Opruţi, directorul Agenţiei de Mediu - Timiş; 

A primit pe domnul Liviu Neguţ, comisar șef la Garda de Mediu - Timiş; 

A primit pe preotul Teofil Bradea, de la parohia Groşi, din protopopiatul Făget. 


13 august 

A primit pe preotul paroh Liviu Bogos, de la parohia Teremie Mare, din protopopiatul Sânnicolau 
Mare, dimpreună cu domnul Cătălin Burlacu, consilier parohial; 

A primit pe preotul paroh Cezar Cojocaru, de la parohia Comloșu Mare, din protopopiatul 
Sânnicolau Mare; 

A primit pe preotul Marius Podereu, protopopul Oficiului protopopesc Sânnicolau Mare; 

A primit pe preotul Bujor Păcurar, protopopul Oficiului protopopesc Făget. 


14 august 
In ajunul praznicului Adormirii Maicii Domnului a săvârșit slujba Vecerniei cu Litie, respectiv 
slujba Prohodului Maicii Domnului la catedrala mitropolitană. 


15 august 
A oficiat Sfânta Liturghie la biserica cu hramul "Adormirea Maicii Domnului”, din Lugoj. 


20 august 

A primit pe preotul paroh Dinu Bizgan, de la parohia lecea Mică, din protopopiatul Sânnicolau 
Mare; 

A primit pe preotul paroh Radu Alecu, de la parohia Sânandrei, din protopopiatul Timişoara |. 


21 august 

A primit pe preotul paroh Ştefan Șișu, de la parohia Cornești, din protopopiatul Timişoara |; 

A primit pe preotul Ilie Albiciuc, protopopul Oficiului protopopesc ucrainean Lugoj; 

A primit pe domnul Cornel Herman, din localitatea Variaș; 

A primit pe doamna dr. Daniela Popescu, dimpreună cu doamna dr. Jaqueline Popescu, din 
Timișoara; 

A primit pe doamna 
loana Moldovan, din 
Timișoara; 

În searazilei a participatla 
slujba depriveghi, în biserica 
cu hramul "Adormirea 
Maicii Domnului”, din Lugoj, 
prilejuită de trecerea la 
Domnul a preotului Nicolae 
Borduz, secretarul Oficului 
protopopesc Lugoj și 
slujitorul bisericii în cauză. 


24 august 

A primit pe preotul 
paroh Constantin Timariu, 
de la parohia Bacova, din 
protopopiatul Lugoj; ia 

A primit pe domnul E 
prof. univ. dr. ing. Marius 
Moşoarcă, de la Facultatea 
de Arhitectură și Urbanism 
din Timişoara; 

A primit pe domnul 
Dominic Fritz, din Timişoara; 

A primit pe doamna 
dr. Mihaela Malcovici, 
Directorul Direcţiei de 
Sănătate Publică, Timiş. 


27 august 

A primit pe doamna prof. Claudia Muntean, directorul Colegiului Naţional "Carmen Sylva”, din 
Timișoara; 

A primti pe preotul Marius Podereu, protopopul Oficiului protopopesc Sânnicolau Mare; 

A primit pe preotul paroh loan Andrieş, de la parohia Jabăr, din protopopiatul Lugoj. 


29 august 
A oficiat Sfânta Liturghie la mănăstirea Șag-Timişeni, cu hramul "Tăierea Capului Sf. loan 
Botezătorul. 


30 august 

A oficiat sjujba de târnosire, respectiv Sfânta Liturghie la biserica ortodoxă ucraineană din 
Timişoara, ca delegat al Preafericitului Părinte Patriarh Daniel, ridicând în rangul de iconom stavrofor 
pe preotul paroh Cristian Vasile Popovici și totodată, acordând diplome și distincţii binefăcătorilor 
lăcașului de cult. 


31 august 

A primit pe stavrofora Filoteia Nistor, stareța mănăstirii Luncanii de Sus, din protopopiatul Făget; 

A primit pe preotul paroh Caius Andrașoni, de la parohia Ghiroda Veche, din protopopiatul 
Timişoara |l; 

A primit pe preotul paroh Petru Alexa, de la parohia Jimbolia, din protopopiatul Timișoara |. 


A consemnat preot MARIUS SFERCOCI 
Inspector eparhial 

